Slobodan pristup informacijama od javnog značaja (Emisija) - Boom93\nU Srbiji je pravo na dostupnost informacijama od javnog značaja regulisano Zakonom o pristupu informacijama od javnog značaja koji je usvojen 2004. godine. Kada je reč o ovom pravu, veoma je bitno da se ono posmatra pre svega kao sredstvo za uvid u one informacije koje po svom karakteru već pripadaju građanima. Samim tim što nastaju u radu organa javne vlasti, one se odnose na javnost i istoj toj javnosti pripadaju.\nNivo transparentnosti javne uprave u Srbiji, i pored uglavnom zadovoljavajućeg regulatornog okvira, ne nalazi se na zadovoljavajućem nivou, naročito u oblasti prokativne transparentnosti rada državnih organa. Usled niskog nivoa kontrole i delimično zastarelog\nformata objavljivanja, glavni instrument proaktivne transparentnosti – informatori o radu državnog organa – ne ispunjavaju svoje predviđene uloge. Prema istraživanju Beogradske otvorene škole iz prošle godine nijedan informator o radu lokalnih samouprava u Srbiji nije bio sačinjen u skladu sa obavezujućim Uputstvom, a nedostajući podaci najčešće su bili vezani za javne finAnsije: budžet, javne nabavke i državnu pomoć, koji su posebno osetljivi za\npojavu koruptivnih aktivnosti. Nizak nivo transprentnosti organa javne uprave dovodi do povećanja mogućnosti pojave koruptivnih aktivnosti, smanjuje mogućnost kontrole građana nad radom državnih organa i onemogućava sprovođenje principa dobre uprave u radu\norgana javne uprave u Srbiji.\nProaktivna transparentnost predstavlja objavljivanje informacija pre nego što\nih javnost zatraži. Ona, po definiciji, odgovara konceptu dobre uprave koji, i u\nteoriji i u praksi, istražuje modele koji bi omogućili: bolju, efektivniju, efikasniju,\ntransparentniju upravu, koja je otvorena i za učešće građana.\nKada su u pitanju informatori o radu lokalnih samouprava na teritoriji Braničevskog i Podunavskog okruga, prema ovom istraživanju najtransprentniji je Grad Smederevo, a najnetransparentija opština Smederevska Palanka. Požarevac je po transparentnosti ispod Velikog Gradišta, Velike Plane, Žabara i Žagubice. Dok je stanje vrlo zabrinjavajuće u Kučevu i Kostolcu.\nVanesa Belkić je izvršna direktorka Centra za ravnomerni i regionalni razvoj kaže da je situacija zabrinjavajuća i da postoji veliki broj opština i gradova koji građanima ne omogućavaju direktan pristup dokumentima koji su od javnog značaja.\n„To istraživanje je, nažalost, potvrdilo da 12 godina nakon donošenja zakona još uvek ima oko 40 odsto opština i gradova u Srbiji koji imaju manje od 50 odsto propisane sadržine na internetu. Požarevac, prema ovom istraživanju ima 52,3 odsto. Ako je zakonom propisano nekih 12 ili 13 stavki, polovina se ne nalazi u informatoru“.\nCentar za ravnomerni i regionalni razvoj uglavnom radi obuke službenika u manje razvijenim opštinama. Belkić kaže da zabrinjava nizak nivo informisanosti službenika za informacije od javnog značaja.\n„Dali smo službenicima potpuno identičan test na početku i na kraju obuke sa 10 vrslo jednostavnih pitanja koja su mogli da saznaju iz novina, čitajući ili slušajući medije. Uvodni test je pokazao da je na 40 odsto tih pitanja netačno odgovoreno. Služabenici nisu znali, na primer, kada je donet zakon, kako se zove poverenik za informacije od javnog značaja, da li se na njihovu instituciju primenjuje zakon ili da li su u obavezi da objavljuju informator“.\nApsolutnom neposrednom dostupnošću dokumenata ne može da se pohvali nijedna lokalna samouprava u Srbiji. Iako Novi Beograd pruža 100 odsto predviđenih informacija od javnog značaja u informatoru o radu, tek 8 od 13 dokumenata moguće je pronaći na javnoj web prezentaciji ove lokalne samouprave. Veliko Gradiše pruža uvid u 9 dokumenata, Požarevac i Smederevo u 7, a Velika Plana u svega 3. Podatke bi trebalo uzeti sa rezervom jer je omogućena dopuna baze informacija. Takođe, određene dokumente, poput strategije održivog razvoja određene lokalne samouprave nemaju.\nU ovom istraživanju učestvovala jeTransparentnost Srbija. Programski direktor ove nevladine organizacije, Nemanja Nenadić objašnjava da je lokalnim samoupravama pružena mogućnost da aktivno učestvuju u nadgradnji baze podataka.\n„To su neka pitanja, poput budžeta, ali i usluga koje se pružaju građanima, postupku odlučivanja. Gledali smo i sajt, ali i kakva je situacija na licu mesta. Interesovali su nas različiti aspekti njihovog rada, kao što je dodela subvencija, pomoći itd. Sve smo to razradili kroz 80 indikatora, sa 100 maksimalnih poena koje je moguće osvojiti. Nakon toga smo uradili obimna istraživanja u gradovima i opštinama i dali priliku opštinama i gradovima da se izjasne ukoliko smo nešto pogrešili. Ako neki dokument nismo našli na internetu, pitali smo da li postoji. Možda neke opštine i ispunjavaju određene obaveze, ali nisu odgovorile na zahteve koji su im upućeni“.\nInače, neki od dokumenata u koje bi lokalne samouprave trebalo da pruže građanima neposredan uvid su informacije o budžetu i izvršenju budžeta, javnim nabavkama, isplaćenim zaradama…\nPlan javnih nabavki u Požarevcu postoji. Pruža detaljne informacije i omogućen je pristup preko informatora. Pored toga, građani mogu neposredno da prate tok pojedinačnih javnih nabavki od raspisivanja do okončanja procedure.\nNovi Beograd pruža uvid u plan javnih nabavki, što se odnosi i na izmene i dopune ovog dokumenta, sa jasno iskazanom vrednošću pojedinačne javne nabavke. Smederevo iskazuje kompletnu listu javnih nabavki, ali samo ukupnu vrednost postupaka koji bi trebalo da se sprovedu u budžetskoj godini.\nPrimera lošeg sprovođena plana javnih nabavki ima. To se pokazalo u Požarevcu, u slučaju bespravnog pregrađivanja pasaža u Tržnom centru Barili tokom juna 2016.godine. Nakon što je građevinska inspekcija donela rešenje o uklanjanju portala koji su postavljeni bez dozvole, ispostavilo se da ne postoji lice kome se poveravaju ovi poslovi jer javna nabavka nije ni raspisana, iako je planirana, a sredstva za tu namenu su takođe planirana u budžetu grada.\nKao najlošije ocenjena opština u Srbiji po pitanju transparentnosti je Gadžin Han koji od 2014.godine ne ažurira informatore o radu, nema plan javnih nabavki, nema spisak usluga koji se pružaju građanima, niti podatke o izvršenju budžeta. U Braničevskom i Podunavskom okrugu to je Smederevska Palanka. Ova opština po pricipima proaktivne transparentnosti od avgusta 2015.godine građanima ne pruža bilo kakve informacije o javnim nabavkama, poslednji informator o radu ažuriran je u aprilu 2014.godine. Kada pristupite planskim dokumentima nije vam omogućen uvid, već ste prinuđeni da za, recimo Plan generalne regulacije skidate dokument od 2,2 gigabajta.\nPoverenik je u svom izveštaju o radu još 2012. godine iskazao zabrinutost zbog nepoštovanja ZOSPIJZ i lošeg stanja informatora o radu. „Analiza informatora organa vlasti koja je vršena u sklopu razmatranja koji su organi dali najveći doprinos afirmisanju prava na pristup informacijama, pokazala je da kod većine organa postoje propusti i neusklađenost sa obavezama iz Uputstva, u jednom ili više poglavlja čak i kod onih koji su imali ažurirane informatore sa svim obaveznim poglavljima. Generalno, najslabije su obrađena poglavlja koja treba da sadrže ‘osetljive’ podatke, one koji se tiču potrošnje novca, odnosno podaci o prihodima i rashodima, podaci o javnim nabavkama, sredstvima iz međunarodne pomoći a vrlo često i podaci o uslugama koje državni organi pružaju građanima.\nInformatori o radu bitni su jer postoji stalna obaveza ažuriranja informacija u njima, objašnjava Nemanja Nenadić. Primera radi, lokalne uprave nemaju obavezu da izrađuju web sajtove, dok bi sam informator trebalo da sadrži sve informacije koje su od javnog značaja.\n„To je dokument koji svaki organ mora da ima. Međutim, kod nas ne postoji obaveza da gradovi i opštine imaju sajt.“\nKljučni segment u dostizanju javne odgovornosti u lokalnim upravama ogleda se u izradi dokumenata preko kojih mogu da se prate postupanja u donošenju odluka, ističe Nenadić.\n„Za početak je bitno da se dokumenti izrađuju, da se sprovodi kontrola raspodele novca i prati učinak. Ako se dele subvencije poljoprivrednicima, da se prati kako je to urađeno. Da se zna koga prima gradonačelnik i šta ti ljudi koji dolaze kod njega traže.“\nVanesa Belkić kaže da postoje dva koncepta državne uprave: stari koji podrazumeva monopol vršioca vlasti nad informacijama i savremen koji definiše upravu kao servis građana.\n„Dakle, šta je državna uprava? Da li je to poluga vlasti koja drži neki monopol u svojim rukama, sprovodi zakon, a građani su ti koji samo treba da se povinuju? To je stari koncept urave koji je i dalje uvrežen kod nas i ljudi koji rade u upravi misle da građani postoje zbog njih. Savremeno shvatanje jeste da je uprava servis građana i postoji da bi građani mogli na što efikasniji način ostvare svoja zakonom i ustavom utvrđena prava.“\nNenadić kaže da je slobodan pristup informacijama od javnog značaja ključan za suzbijanje korupcije u društvu i obezbeđivanje odgovornosti nosilaca vlasti.\nProblem velike zatvorenosti lokalnih samouprava prema građanima snose i pojedinci koji prihvataju takvo stanje, koji su neobavešteni i smatraju da je insistiranje na informacijama način da se zamere lokalnim funkcionerima ili političkim partijama koje vrše vlast, ističe Vanesa Belkić.\nJedno od rešenja koje bi unapredilo proaktivnu transparentnost sastoji se od transformacije informatora o radu iz trenutnog formata običnog pdf ili word dokumenta u drugačiji online format, čime bi se povećala njegova vidljivost za građane, a istovremeno olakšao proces njegovog ažuriranja za određena lica u okviru državnih organa i proces kontrole inspektorata u okviru Ministarstva za državnu upravu i lokalnu samoupravu.\nOvo rešenje predviđa i predstavljanje relevantnih informacija u formatu otvorenih podataka kojim bi se omogućila dalja mašinska obrada, omogućavajući kontrolu javnosti nad radom državnih organa, ali i kreiranje javnih politika zasnovanih na podacima.\nMeđutim, nisu samo informatori o radu, strateški dokumenti, odluke o budžetu, javne nabavke i pravni akti kojima je regulisan rad lokalnih samouprava problematični kada je u pitanju pravo građana da u svakom trenutku imaju pristup informacijama od javnog značaja.\nKada je reč o ekologiji i zaštiti životne sredine, građani imaju pravo da znaju rezultate monitoringa o kvalitetu vazduha, zemljišta, vode iz lokalnih vodovoda i individualnih bunara. Utisak je da je ova oblast ranije bila u značajnoj meri dostupnija građanima nego što je to slučaj danas.\nGrad Požarevac sprovodi javne nabavke za usluge zaštite životne sredine, odnosno za ispitivanje kvaliteta vode u selima, analize vazduha u Požarevcu i merenje nivoa buke u Požarevcu i Kostolcu. Analize su se radile i prethodnih godina, ali se rezultati ne ažuriraju javno.\nGrađani Grada Požarevca nemaju predstavu o tome kakav vazduh udišu, niti o stepenu buke kojom su svakodnevno okruženi. Ti podaci se ne objavljuju javno, kao ni podaci o kvalitetu vode u seoskim bunarima. Do skoro, građani nisu imali ni približnu predstavu o tome kakva je voda iz lokalnih vodovoda u Požarevcu i Kostolcu, dok vodovod nije počeo javno da objavljuje deo analiza koje dobija od Zavoda za javno zdravlje.\nZa praćenje kvaliteta elemenata životne sredine, budžetom Grada Požarevca predviđeno je 9 miliona dinara u 2016.godini.\nProšle godine bio je predviđen gotovo identičan iznos u budžetu za ove usluge. Nije jasno za koga se naručuju ovi poslovi, budući da su poslednji dostupni podaci na sajtu Grada Požarevca ažurirani još sredinom 2014.godine, za buku i zagađenje vazduha, dok podaci za vodu iz bunara u seoskim naseljima ne postoje. Nije ih moguće naći ni na zvaničnoj internet prezentaciji Zavoda za javno zdravlje koji pokriva čitav region. Građani imaju isključivo uvid u godišnji izveštaj o zagađenosti zemljišta. Sve ostale informacije za merenja sakrivene su od javnosti.\nObaveza svake javne institucije je da tražiocu pruži informaciju od javnog značaja.\nU lokalnim organima vlasti postoje službenici čija je ovo nadležnost. Oni, međutim uglavnom nisu prepreka da se informacije dobiju, objašnjava poverenik Rodljub Šabić i dodaje kako i oni postupaju po nalozima svojih nadređenih čija odgovornost mora biti jasno uređena.\n„U velikom broju organa vlasti postoje lica ovlašćena za postupanje po zakonu o dostupnosti informacija. Mnogi od tih ljudi pokušavaju da rade savesno. Međutim, svi znamo da to ne zavisi samo od njih. Ako sam ja starešina nekog organa, nećete dati dokument ako ja to izričito zabranim, a bićete odgovorni zbog kršenja zakona što je nonsens.“\nDejan Milenković iz Komiteta pravnika smatra da službenici za informacije od javnog značaja nisu nezavisni, već da sve što rade podleže kontroli njihovih pretpostavljenih.\n„Nemate potpuno samostalno lice koje postupa po zahtevima, već svi podležu nekoj kontroli pretpostavljenih najviših funkcionera. Ono što je kompromitujuća informacija ne zavisi od tog ovlašćenog lica, već od pretpostavljenog. Tu, u stvari, bi trebalo da se menja zakon.“\nVanesa Belkić iz Centra za ravnomerni i regionalni razvoj kaže da jedinice lokalne samouprave mogu i ne moraju da imenuju službenika koji odgovara na zahteve, ali da je odgovornost na načelnicima lokalnih uprava.\nPožarevac je jedna od sredina sa upadljivo malim brojem žalbi prema povereniku, ali i zahteva koji se podnose. U informatoru o radu lokalne uprave navedena su najčešža pitanja koja ovom organu postavljaju tražioci informacije.\nprimanja, izdvajanja u budžetu Grada za pojedine namene, informacije vezane za pojedine predmete u nadležnosti Gradske uprave Grada Požarevca, najčešće Odeljenja za inspekcijske poslove, informacije vezane za zaštitu životne sredine i dr.\nNavodi se i da nije bilo nijednog zahteva na koji do sada nije odgovoreno, izuzev ako je zahtev morao biti odbijen zbog zakonskih ograničenja. Rodoljub Šabić kaže i da je najveći problem u dostupnosti informacija u Srbiji kod državnih institucija i trošenju državnog novca i da se to odnosi i na najveći broj zahteva koje poverenik dobija od građana u lokalnim sredinama.\nKljučnu ulogu u nadzoru trošenja javnog novca ima nevladin sektor i mediji.\n„Moje iskustvo je da ne dobijem odgovor, pa se žalim povereniku ili da sam postavila veliki broj pitanja i da sam time zloupotrrbila zakon. Nekad se ne žalim povereniku kako ne bih ostala bez izvora u javnom preduzeću ili upravi“.\nOd javnih službi se veoma teško dobijaju informacije. Ili se odlaže u nedogled ili se daju poluinformacije, ide se linijom da će se novinar umoriti i odustati jer je sistem birokratije teško razmrsiti. Čak ni preko poverenika za informacije od javnog značaja često ne može da se dodje do podataka, kaže Novica Savić, novinar RTS-a.\nMeđutim, poverenik za informacije od javnog značaja Rodoljub Šabić ističe da više od 90 odsto zahteva koje dobija bivaju pozitivno rešeni. Problem je kada se građani ne žale na postupanje organa vlasti i tada po pravilu ostanu uskraćeni za informaciju. On primećuje da se institucija povernika poistovećuje sa antikorupcijskim organima što ona u suštini nije.\nBelkić kaže da podjednako svaka informacija koja ukazuje na neregularnosti bi trebalo da bude podeljena javno. Ona je pozvala civilni sektor da se ne zadovolji dobijanjem informacije jer se samo kvalitetnim nadzorom mogu menjati prilike na bolje.\nOno što je zanimljivo jeste da više od 60 odsto zahteva za pristup informacijama od javnog značaja dolazi od samih građana, što je i bio cilj zakona, ističe Dejan Milenković iz Komiteta pravnika za ljudska prava koji je i autor Priručnika za primenu zakona o slobodnom pristupu informacijama od javnog značaja.\nZakon o slobodnom pristupu informacijama od javnog značaja odnosi se samo na javna preduzeća u kojima država ima više od 50 odsto svog kapitala. Belkić kaže da je to loše i da građani imaju pravo da znaju gde se troši njihov novac.\nOna smatra da javna preduzeća imaju više zainteresovanosti da sakriju određene informacije u odnosu na lokalne uprave.\nZašto su javna preduzeća najmanje voljna da pruže informacije? Nemanja Nenadić kaže da imju najmanje službeničke kulture, za razliku od opštinskih uprava i ministarstava.\n„Često ulogu da postupaju po zahtevima dobijaju ljudi koji čak nisu ni pravnici, nego se bave odnosima sa javnošću. Deo problema nastaje zbog nedovoljne obučenosti i pripremljenosti za sprovođenje zakona, ali svakako ima tu dosta zle volje i želje da se sakriju informacije.“\nKada su u pitanju javna preduzeća i ustanove, svakako jedan od drastičnijih primera nepružanja informacija od javnog značaja zabeležen je po pitanju pogoršanja kvaliteta vode za piće u gradskom vodovodu Požarevca u jesen prošle godine. Ni danas nije jasno u kom periodu su nitrati u vodi za piće premašivali maksimalno dozvoljene vrednosti propisane zakonom.\nO problemu sa kvalitetom vode građani su oktobru prošle godine saznali preko medija, dok su institucije najmanje nedelju dana o tome ćutale. Naime, pre nego što je požarevačkom vodovodu zvanično zabranjena distribucija vode za piće i pripremanje hrane, nijedna institucija u Požarevcu nije javno objavila nijedan dokument koji u sebi sadrži podatke o pogoršanju zdravstvene ispravnosti vode za piće. Takvim podacima raspolagao je Zavod za javno zdravlje koji je vršio ispitivanja kvaliteta, kao i JKP Vodovod i kanalizacija koja je naručilac ispitivanja. Nije jasno da li je dokumentacija bila dostupna pojedinim funkcionerima Grada Požarevca. U svakom slučaju niko od rukovodilaca u lokalnoj samoupravi i javnim preduzećima i ustanovama nije javno izašao pred građane sa jasnim preporukama o korišćenju vode iz gradske mreže do zvanične zabrane distribucije vode za piće.\nDirektor Vodovoda Saša Valjarević tada je rekao da nema pravo da tako nešto uradi, već da postupa isključivo po zvaničnim preporukama Zavoda za javno zdravlje koje su javno objavljene u pisanom obliku tek tri dana po proglašenju zabrane.\nTakođe, pre rešenja o zabrani distribucije vode u oktobru 2015.godine, Grad Požarevac, Zavod za javno zdravlje i Vodovod i kanalizacija zvanično nisu objavljivali dokumenta koja ukazuju na kvalitet vode za piće. To trenutno čini samo Vodovod i kanalizacija i takva praksa je nastavljena nakon normalizacije u snabdevanju po pitanju zdravstvene ispravnosti vode za piće.\nZanimljivo je da je javna ustanova Zavod za javno zdravlje kasnije odbila da po zahtevu o dostupnosti informacija od javnog značaja javnosti dostavi podatke o ispitivanim uzorcima vode u mesecima koji su prethodili zabrani distribucije vode za piće. Rezultate ispitivanja, doduše nepotpune dostavilo je javno preduzeće Vodovod i kanalizacija. Problematično je da navedeni rezultati ispitivanja pokazuju da je mnogo ranije dolazilo do proboja nitrata na pojedinim tačkama u mreži, a da o tome građani nisu bili obavešteni.\nU toku su žalbeni postupci pred kancelarijom povernika zbog odbijanja da se pruže informacije javnosti u slučaju Zavoda za javno zdravlje, odnosno zbog dostavljanja nepotpunih informacija u slučaju Vodovoda i kanalizacije.\nJoš jedan primer nepružanja informacija od javnog značaja, odnosno nedovoljno jasnih informacija odnosi se na primenu novog tarifnog sistema u javnom preduzeću Toplifikacija.\nTo preduzeće je prošle godine izvršilo izmene u obračunu utroška toplotne energije koje su dovele do toga da pojedini korisnici dobiju značajno korigovane račune u odnosu na one koje su do tada plaćali.\nNajbitnije promene koje su izazvale najveće nezadovoljstvo među korisnicima odnosile su na varijabilni deo računa koji se odnosi na plaćanje po utrošku toplotne energije.\nVećina građana bila je ubeđena da račune plaća na osnovu mesečnog utroška dok nisu uvideli i da po prestanku grejanja dobijaju račune sa jednakim iznosima.\nČelnici Toplifikacije tada su objasnili da je potrošnja bila obračunata kao akontacija i da će tek po preseku stanja nakon merenja utroška dobiti korigovane račune, uvećane ili umanjene u zavisnosti od realne potrošnje.\nNa ovaj način građani nisu dobili realan uvid u stvarnu mesečnu potrošnju na osnovu koje bi mogli da planiraju utrošak energije, a došli su u bizarnu situaciju da trošak po utrošku plaćaju tokom čitave godine. U Toplifikaciji su to objasnili time što bi mnogi računi za iskazan realni utrošak tokom sezone bili srastično uvećani. Ispada da su u Toplifikaciji izašli u susret potrošačima, ali su ih o tome obavestili tek po okončanju grejne sezone, što je mnoge neprijatno iznenadilo.\nIskustvo govori da mnoga javna preduzeća i insitucije radije plaćaju novčanu kaznu, nego što postpuju po zahtevima za pristup informacijama od javnog značaja. Belkić kaže da je nužno da se utvrdi njihova obaveza da pruže informaciju iza koje mogu da stoje određene zloupotrebe.\nNemanja Nenadić iz Transprentnosti Srbija smatra da je nužno utvrditi individualnu odogovornost i kažnjavanje pojedinaca koji odbijaju da pruže informaciju od javnog značaja.\nDejan Milenković navodi da je nužna promena kaznene politike i uvođenje neke vrste administrativnog izvršenja u pogledu zahteva za pristup informacijama od javnog značaja. Ipak, u trenutnoj političkoj klimi, on smatra da je bolje zadržati se na postojećim rešenjima.\nVanesa Belkić iz Centra za ravnomerni regionalni razvoj kaže da su u nešto više decenije postojanja zakona o slobodnom pristupu informacijama od javnog značaja napravljeni značajni pomaci, ali da je nužno ojačati kadrovski kapacitet službe poverenika i nastaviti sa edukacijom.\nNemanja Nenadić upozorava da je do isteka mandata Rodoljubu Šabiću 2018.godine nužno uspostaviti punu primenu zakona o dostupnosti informacija jer smatra da je upravo njegovo zalaganje bilo ključno u implementaciji zakona u praksi.\nNaredne godine ističe i mandat zaštitniku građana Saši Jankoviću. Dejan Milenković smatra da je veliki problem što su u dosadašnjem radu institucije poverenika posmatrane kao protivnici vlasti i to je bilo karakteristično za sve garniture koje su vladale u Srbiji.\nOn izražava i bojazan da stepen implementacije zakona o slobodnom pristupu informacijama od javnog značaja neće održati nivo koji trenutno postoji ukoliko bi se drugoj osobi poverila ova funkcija.\nZabrinjava što, kako je nedavno rekao Šabić u medijima „kuljaju informacije koje u njima ne bi smele da se nađu – od medicinske dokumentacije, do rezultata poligrafskog ispitivanja“.\nU intervjuu za agenciju Beta, on je upozorio da se na taj način krši zakon, ali i Kodeks novinara Srbije, u kojem se navodi da će se mediji uzdržati od iznošenja poverljivih informacija, čak i onda kada ih organi vlasti učine dostupnim i precizira se da „greška organa vlasti nije dozvola za kršenje etike“.\nOn je podsetio da Ustav izričito zabranjuje obradu podataka o ličnosti, osim, ako cilj njihovog prikupljanja nije u skladu sa zakonom.\nKada su u pitanju državne institucije, po broju pritužbi prednjači Ministarstvo unutrašnjih poslova, ali to nije realna slika stvari, pošto je MUP najveći sistem kojem se ujedno i upućuje i najveći broj zahteva.\nOd šest najviših institucija – predsednik države, Vlada, Skupština, Vrhovni kasacioni sud, Ustavni sud i državni javni tužilac, samo je Vrhovni kasacioni sud prošle godine dostavio informator o radu u skladu sa zakonom.\nJavne rasprave o budžetu (Emisija)


Stabilna „trojka“ za poslovnu klimu - DSOJ - Društvo Srbije za odnose s javnošću\nHome / Aktivnosti / Stabilna „trojka“ za poslovnu klimu\nurednik 1. November 2018.\tAktivnosti, Aktuelno Leave a comment 341 Pregledi\nPoslovnu klimu 79% članova Američke privredne komore ocenjuje stabilnom ocenom tri, jedan je od zaključaka godišnjeg istraživanja članica AmCham o ključnim prioritetima za unapređenje poslovnog ambijenta u Srbiji, koje je predstavljeno na šestoj godišnjoj konferenciji „Šesto prolazno vreme – otključavanje reformi?“.\nAmCham kompanije su već drugu godinu za redom primetno optimističnije kada je reč o prognozama sopstvenog rasta – čak 73% kompanija očekuje rast poslovanja, dok 58% planira nova zapošljavanja u 2019. godini. Institucionalne reforme su iz godine u godinu sve više u fokusu članova AmCham-a. Unapređenje vladavine prava, kapaciteta državne uprave u primeni propisa, efikasnosti pravosuđa, kao i aktivnog javno-privatnog dijaloga u zakonodavnom procesu.\nAmCham članice četvrti put za redom smatraju da je predvidivost promene i primene propisa najveći izazov za poslovanje (čak 51%), dok mala, srednja i mikro preduzeća najviše strepe od nepredvidivosti i visokih iznosa fiskalnih i parafiskalnih nameta i teškoća pribavljanja dodatnih izvora finansiranja. Srbija, kao investiciona destinacija, generalno je bolje ocenjena od Crne Gore, Makedonije i Bosne i Hercegovine, a lošije u odnosu na susedne države koje su članice EU.\nU uvodnom delu konferencije, prisutnima se obratila predsednica Američke privredne komore Jelena Pavlović, koja je naglasila da članice AmCham-a zapošljavaju preko 95,000 građana naše zemlje što je gotovo 10% zaposlenih u privatnom sektoru i da su prethodnu godinu završili sa 10,8 milijardi evra prihoda, što predstavlja rast od 18 odsto u odnosu na 2016.\nPotpredsednica Vlade Srbije i ministarka građevinarstva, saobraćaja i infrastrukture, prof. dr Zorana Mihajlović, rekla je da je Vlada Srbije posvećena unapređenju poslovnog ambijenta, u partnerstvu sa privatnim sektorom i predstavnicima privrede. “Za Vladu Srbije je veoma važno šta oni koji se bave biznisom misle o kvalitetu poslovnog okruženja, i drago mi je što svake godine u anketi AmChama daju sve bolje ocene i najavljuju nova zapošljavanja. Isto tako, za privrednike je važno da znaju da Vlada Srbije nastavlja da ulaže u razvoj infrastrukture i povezivanje sa regionom i da zakoni koje donosimo po svemu približavaju Srbiju Evropskoj uniji, jer to sve znači da mogu stabilno da planiraju svoje poslovanje i nove investicije u Srbiji”, rekla je Mihajlovićeva.\n„Činimo najstabilniji deo naše ekonomije i neskromno želim da kažem da smo primer koji treba pratiti i asocijacija koju treba poslušati. Ukoliko bi nam celokupna privreda bila uspešna kao AmCham kompanije članice, naš BDP bi trebalo da bude mnogostruko veći. Ponosna sam na činjenicu da 96% AmCham kompanija ne koristi podsticaje za investicije ili zapošljavanje, kao i da naši članovi ne spadaju u one koji svoju komparativnu prednost razvijaju na jeftinoj radnoj snazi, jer među ispitanicima dve trećine kompanija nema niti jednog zaposlenog na minimalnoj zaradi.,“ izjavila je Jelena Pavlović i podvukla da je članicama AmCham-a od države potrebno samo poslovno okruženje i jake institucije koje će obezbediti jednake uslove i identična pravila igre za sve.\nJelena Pavlović istakla je uspehe Vlade koje su članice AmCham prepoznale kao poteze koji su unapredili poslovno okruženje, poput zauzdavanja budžetskog deficita, reforme izdavanja građevinskih dozvola, reforme radnog zakonodavstva i početka implementacije eUprave. Sa druge strane, predsednica AmCham istakla je da je ostalo još mnogo posla i to uglavnom, velikih sistemskih zahvata poput reforme javnih preduzeća, reforme zdravstva i pravosuđa.\nAmCham-ovo istraživanje poslovne klime i poverenja investitora daje prikaz percepcije članstva AmCham-a o poslovnom okruženju i poverenju za dalje ulaganje u Srbiji. Snaga ovog istraživanja leži u činjenici da postoje uporedivi godišnji rezultati, jer je prvo istraživanje o poverenju i zadovoljstvu investitora sprovedeno 2013. godine. Prikupljeni podaci i njihovo poređenje sa rezultatima AmCham istraživanja iz prethodnih godina omogućava praćenje ključnih reformskih kretanja, uspešno sprovedenih reformi, ali i oblasti koje već godinama ostaju u nerešenom statusu – sa vrlo malo, ili gotovo bez ikakvog napretka.\nO metodologiji istraživanja:\nOvogodišnje, peto po redu istraživanje sprovedeno je u periodu od jula do oktobra 2018. godine, putem kvantitativnog, elektronskog upitnika i kvalitativnih intervjua metodom lice u lice. Kao i prošle godine, uključen je i kontrolni uzorak sačinjen od mikro, malih i startup kompanija okupljenih u okviru 4 asocijacije – Eneca, Startit, ICT Hub i Impact Hub. Cilj uključivanja i poređenja stavova velikih investitora i malih kompanija je jasnije sagledavanje stanja celokupne domaće ekonomije i neophodnih koraka za njen brži rast.\nPrevious Najbolji svetski kreativci i komunikatori na festivalu #KAKTUS2018\nSledeći Ove godine održava se jubilarna 10. PRilika!


04.06.2016 u 20:04\nSi Đinping uvodi Kineze u Smederevo\nKineski „Hestil” bi trebalo 17. juna i formalno da preuzme „Železaru Smederevo”. Prema našim saznanjima, rukovodstvo „Hestila” će zvanično prekoračiti prag smederevske fabrike zajedno sa kineskim predsednikom Si Đinpingom. Zvaničnim protokolom države Srbije predviđeno je da Kinezi formalno postanu vlasnici istog dana, to jest 17.juna, kad Đinping stigne u našu zemlju. Papirološki, sve je spremno za taj korak. Komisija za zaštitu konkurencije odobrila je „Hestilu” preuzimanje srpske čeličane, što je bila poslednja prepreka da Kinezi uđu u železaru. Iako se o zelenom svetlu Brisela u ovdašnjoj javnosti mnogo spekulisalo, Evropska komisija nije imala načina da spreči potpisivanje ugovora između dve kompanije. Ali, i te kako ima mehanizme da nadzire „Hestilovo” poslovanje u\n29.05.2016 u 08:05\nŽelezara ima firmu u firmi\nSmederevo – Poslednji formalni korak u preuzimanju Železare Smederevo načinjen je u četvrtak kada je Komisije za zaštitu konkurencije dala zeleno kineskom „Hestilu” za sticanje kontrole nad srpskom čeličanom. Istovremeno, Kinezi su stekli i polovinu udela u kapitalu preduzeća „Serbijan rol servis kompani” (SRSC) za obradu i prevlačenje metala, dok će druga polovina ostati u rukama jednog od osnivača, kanadske kompanije „Kurt holding limitid”. Ko je i šta radi „Serbijan rol servis kompani” za koju se nije ni znalo da postoji? Pravo objašnjenje moglo bi da glasi „firma u firmi”. Osnovana je pred kraj 2007, kada su Amerikanci, tadašnje gazde železare, u Smederevo doveli partnera iz Kanade. Tako je nastalo zasebno, mešovito privredno društvo čiji su osnivači bili kanadski „Kort holding\n13.05.2016 u 11:33\nNove tehnologije kineskog Hestila stižu u Železaru Smederevo, najavio je direktor srpske čeličane Peter Kamaraš, koji je sa predstavnicima fabrike i tri reprezentativna sindikata obišao u Kini ogranak železare Hestil, Tangstil, u kineskom Tangšanu. Kako je saopšteno danas iz Železare Smederevo, delegacija srpske čeličane je na sastanku sa predsednikom Tangstila Vangom Lanuom i potpredsednikom kompanije Songom Šajom razgovarala o načinu funkcionisanja Železare posle njenog zvaničnog preuzimanja, upravljanju, kao i o novim tehnologijama koje se koriste u Tangstilu. Nakon obilaska postrojenja, Kamaraš je rekao da je veoma ponosan što je Železara Smederevo postala deo takvog tima. „Videli smo kako funkcioniše Hestil. Ovo je kompanija koja koristi procedure i tehnologije koje su\n06.05.2016 u 11:56\nDirektor Železare Smederevo razgovarao sa ambasadorom Kine\nSMEDEREVO – Direktor Železare Smederevo Peter Kamaraš razgovarao je danas sa ambasadorom Narodne Republike Kine u Srbiji Li Mančangom o predstojećim aktivnostima u procesu preuzmanja srpske farbike od strane novog vlasnika, kompanije Hestil, saopštila je Železara Smederevo. Kamaraš je podsetio da je ceremonija potpisivanja ugovora bila značajan događaj za Železaru, ali da pravi posao tek predstoji. On je istakao da saradnja sa predstavnicima Hestila već uveliko postoji i da će sledeće nedelje predstavnici Železare posetiti fabriku u Kini. „Strateški posmatrano uz finansijska ulaganja Hestila i novu tehnologiju proizvodnje koju donose, ova kupovina će predstavljati benefit i za Srbiju i za Hestil. Mi se već godinu dana borimo sa teškim uslovima na tržištu i novom vlasniku smo\n05.05.2016 u 13:17\nSMEDEREVO – U Železari Smederevo ponovo je upaljena i druga visoka peć, tako da su sada u pogonu obe visoke peći, a prve količine čelika će poteći za dva dana, izjavio je danas direktor u smederevskoj čeličani Peter Kamaraš. „Lagano paljenje druge visoke peći u Železari Smederevo počelo je krajem prošlog meseca, kauperi su zagrejani i peć je potpaljena u sredu u pet sati ujutro”, rekao je Kamaraš Tanjugu. „Deo posla koji smo želeli brzo da uradimo je gotov, jedan od četiri kaupera još nije remontovan, jer to zahteva dodatnih pet miliona evra, pa smo ga ostavili, jer možemo perfektno da radimo i sa tri od četiri kaupera”, naveo je on. Kineska kompanija „Hestil” je prošlog meseca kupila smederevsku železaru za 46 miliona evra. Predsednik „Hestila” Ju Jong potvrdio je nedavno da će\nKinezi u železaru ulažu 600 miliona dolara\nKineska banka odobrila je kompaniji „Hestil” kredit od 600 miliona dolara. Zajam je namenjen za investicije i obrtna sredstva za „Železaru Smederevo”, saznaje „Politika”. „Hestil” je na svom internet sajtu objavio da planira da čeličana u Smederevu postane najkonkurentniji proizvođač gvožđa i čelika u Evropi. Kako navode, planirana su značajna ulaganja u opremu, a radiće se i na unapređenju kvaliteta proizvoda, kao i zaštite životne sredine. Prvobitno je bilo najavljeno da će Kinezi u železaru uložiti 130 miliona evra. Kasnije je taj iznos povećan na 300 miliona evra, a u jednom trenutku, pre potpisivanja ugovora, spominjao se i iznos od 900 miliona evra. Na dan potpisivanja ugovora, 18. aprila, premijer Aleksandar Vučić najavio je da će „Hestil” uložiti 300 miliona evra. U ugovoru o\n04.05.2016 u 12:04\nVučić i Li o Železari i izgradnji Kostolca 2\nPremijer Srbije Aleksandar Vučić primio je ambasadora Narodne Republike Kine Lija Mančanga, a posebna pažnja posvećena je Železari Smederevo i podršci koju kineska Vlada pruža u realizaciji ovog projekta od izuzetnog strateškog značaja za Srbiju. Ambasador Li čestitao je premijeru Vučiću veliku izbornu pobedu i preneo pozdrave i čestitke kineskog premijera Lija Kećanga. Tokom susreta dvojica zvaničnika razgovarali su i o tekućim projektima iz oblasti ifrastrukture, energetike i industrije, kao što su projekat izgradnje termoelektrane Kostolac 2 i tekući projekti izgradnje autoputeva, saopštila je vladina Kancelarija za saradnju sa medijima, prenosi Tanjug.\n27.04.2016 u 22:05\nKamaraš u železari napravio gubitak od 144 miliona evra\n„Železara Smederevo” je pod rukovodstvom profesionalnog menadžmenta poslovala sa gubitkom od 144,76 miliona evra. Upravljački tim „HPK inženjeringa”, na čijem je čelu Peter Kamaraš, kog je država Srbija angažovala, ostvario je 39,1 odsto veći minus nego prethodne godine. Ovaj podatak nalazi se u ugovoru o prodaji 98 imovinskih celina železare kineskom „Hestilu”, koji je Ministarstvo privrede objavilo prošlog četvrtka. Revizorska kuća KPMG utvrdila je i da je neto dug srpske čeličane na kraju 2015. godine dostigao 284,38 miliona evra. S obzirom na to da je „Hestil” za 46 miliona evra kupio samo „čistu” imovinu, to je iznos koji će pasti na teret poreskih obveznika. Peter Kamaraš, direktor menadžerskog tima „HPK inženjeringa”, pre sedam dana je na konkretno pitanje „Politike” koliki\n22.04.2016 u 22:00\nKineska kompanija „Hestil” kupila je imovinu „Železare Smederevo” oslobođenu svih obaveza. Kako pokazuje ugovor o prodaji srpske čeličane, novi vlasnik preuzeo je 98 „čistih” imovinskih celina, koje nisu opterećene hipotekama, dugovima i kreditima. Kako se navodi u ovom dokumentu, koji ima više od hiljadu strana, imovina, koja čini jedinstveni prodajni paket oslobođena je i „bilo kog prava bilo kog lica”, koje je železara imala do dana zaključivanja ugovora. Hipotetički to uključuje i


Lajčak nastavlja razgovore sa liderima Kosova za dijalog • RTK\nLajčak nastavlja razgovore sa liderima Kosova za dijalog\nRTK2, RTK, DW\nSpecijalni predstavnik Evropske unije za dijalog između Kosova u Srbije, Miroslav Lajčak, ulaže napore za nastavak dijaloga, a u Prištini političke stranke čekaju odluku Ustavnog suda o formiranju nove Vlade Kosova.\nMiroslav Lajčak nastavlja telefonske razgovore sa kosovskim političkim i institucionalnim liderima, u nastojanju da pripremi teren za nastavak dijaloga između Kosova i Srbije. Lajčak je, kako je napisao na Tviteru, u petak imao telefonski razgovor sa liderom Demokratske stranke Kosova Isom Mustafom, gde je naveo da su se složili da je "dijalog prioritet".\n"Hvala Isi Mustafi na konstruktivnom razgovoru o trenutnoj političkoj situaciji. Složili smo se da je nastavak dijaloga prioritet. To bi trebalo da dovede do normalizacije odnosa sa Srbijom i ubrza napredak na njihovom evropskom putu", napisao je Lajčak na Tviteru.\nSpecijalni izaslanik Evropske unije za dijalog između Kosova i Srbije, razgovarao je pre nekoliko dana i sa predsednicom Skupštine Kosova Vjosom Osmani, i zamenikom predsedavajućeg DSK Ljutfijem Hazirijem i predsednikom Socijaldemokratske inicijative Fatmirom Ljimajem.\n„Imali smo konstruktivne i korisne razgovore o pripremama za nastavak dijaloga i situaciji na Kosovu. Jedva čekamo da radimo zajedno za dobro svih ljudi na zapadnom Balkanu", napisao je Lajčak na Tvitteru.\nLajčak protiv razmene teritorija između Kosova i Srbije\nPre tri dana Lajčak je u intervjuu novinskoj agenciji APA, rekao je da se protivi ideji razmene teritorija između Kosova i Srbije.\n"Razgovori, koji predvodi Evropska unija, imaju za cilj postizanje pravno obavezujućeg sporazuma o normalizaciji odnosa između Kosova i Srbije. To bi trebalo da bude u skladu sa međunarodnim pravom i da doprinose stabilnosti u regionu. Ideja o razmeni teritorija čini suprotno", napisao je Lajčak.\nDok Lajcak želi da nastavi dijalog između Kosova i Srbije, i dok razgovara telefonom sa svim liderima institucija i političkih partija, u Prištini politička scena čeka odluku Ustavnog suda za formiranje nove Vlade Kosova.\nKosovski predsednik Hašim Tači rekao je na konferenciji za novinare u četvrtak, da je za demokratiju na Kosovu od suštinskog značaja da Ustavni sud radi nezavisno od pritiska.\n„Važno je da ovaj Sud radi bez pritiska, ni od strane civilnog društva, niti od stranaka, kao ni od međunarodne zajednice. Niko nema pravo da zahteva zadržavanje bilo koje funkcije institucija zemlje, posebno nakon odluke Skupštine Republike Kosovo i predstavnika naroda i poslanika koji su zastupljeni u Skupštini Kosova", rekao je predsednik Tači.\nPrema rečima predsednika, još uvek niko ne zna kakva će biti odluka Ustavnog suda, pa zahteva od svih da poštuju tu odluku.\nLider Demokratske stranke Kosova, tokom telefonskog razgovora sa Lajčakom, uveravao ga je da će ova stranka prihvatiti i poštovati odluku Ustavnog suda o dekretu predsednika Hašima Tačija kojim je Avdulah Hoti dobio mandat za premijera. I drugi politički subjekti izjavili su da će poštovati odluku Ustavnog suda.\nVlada Kosova sa premijerom Aljbinom Kurtijem, čiji je deo bio i DSK, srušena 25. marta kada je izglasanio nepoverenje na zahtev DSK, posle sukoba i neslaganja sa Samoopredeljenjem i njenim liderom Aljbinom Kurtijem. Posle pada vlade, Kurti zahteva nove izbore, dok pokušaj formiranja nove vlade bez pobedničke stranke, smatra neustavnim.


TotalCar.rs » Alpina B7 (2017) debituje u Ženevi\n0 komentara 2260 pregleda\nRad na novom Alpina B7 modelu je pri kraju, a ova nemačka kompanija će ga predstaviti na Salonu automobila u Ženevi u martu.\nLuksuzni sedan već je imao svoju teaser kampanju, kada je rečeno da Alpina B7 “stiže uskoro.” Sada se pojavila nezvanična informacija da je ovo vozilo spremno za svoju globalnu premijeru i da će se to desiti na ovogodišnjem izdanju ženevskog salona automobila.\nU istom izveštaju stoji da će Alpina ponovo koristiti 4.4-litarski V8 motor iz 750i verzije, koji će biti podešen tako da proizvodi oko 600 konjskih snaga i 800 Nm obrtnog momenta. Aktuelni B7 ima 540 KS, 729 Nm obrtnog momenta i osmostepeni automatski menjač. Od 0 do 100 km/h ubrzava za 4.3 sekunde, uz maksimalnu brzinu od 312 km/h. Novi B7 će, po svemu sudeći, do stotke ubrzavati za oko 4 sekunde.\nB7 za 2017. modelsku godinu trebalo bi da ima zadnji ili pogon na obe osovine, kao i verzije sa kraćim i dužim međuosovinskim rastojanjem. Dobiće i izvesne izmene izgleda, kao što su novi točkovi sa više paoka, neznatno izmenjene branike i diskretan spojler na poklopcu prtljažnika.\nOsim toga, Alpine je izvestila da je 2015. godina prodala više od 1.600 jedinica, što je značajan uspeh. Iste godine obeležila je svoju pedesetogodišnjicu, a modeli D3 i B3 prodati su u više od 500 jedinica, dok je XD3 isporučen u 248 primeraka.


Web stranica Vlade TK - Ministar Begić otvorio prvi sajam šumarstva na području JI Europe\nManifestaciju izložbeno – prodajnog karaktera sa prezentacijom rada mašina na samom sajmištu uveličali su i ministar privrede TK Edin Duraković, ministar trgovine, turizma i saobraćaja TK Mustafa Šakić i ministar za boračka pitanja TK Zoran Blagojević.\nOsnovna zamisao sajma je susret proizvođača mašina za šumarstvo i privrednih subjekata koji eksploatišu i obrađuju drvo u svim fazama obrade, radi razmjene iskustava i potencijalne buduće saradnje, kao i prodavača specijalističke opreme za radnike u šumarstvu.\nPrema mišljenju ministra Begića ovakvi sajmovi su prilika da se promoviše šumarska industrija ali i određeni kraj. „Ovo je sajam prvi ovakve vrste u BiH i idealna prilika da mi promovišemo potencijale koje imamo u našim šumama na način da te šume adekvatno i na zadovoljavajući način koristimo bez ikakvog štetnog uticaja po pitanju okoliša.\nOvdje možete vidjeti i određenu opremu i mašine koje će se koristiti na ovom sajmu radi demonstracije rada a koje su zasigurno potrebne našim preduzećima koja se bave eksploatacijom šume", naglasio je ministar Begić.\nTokom tri dana, Međunarodni sajam šumarstva i šumarskih strojeva „LIGNUM EXPO – LEB 2022" zainteresovanima će dati uvid u najnovija dostignuća u oblasti šumarske i drvne industrije, sa posebnim akcentom na značaj zaštite šume i planske eksploatacije, rečeno je na današnjem skupu. Podjednako bitan doprinos sajam će dati i povećanju svijesti o zaštiti čovjekove okoline sa aspekta obnovljivih izvora energije, sa naglaskom na drvnu sječku kao biomasu, naglašeno je.


Vlada TK: Više od 180.000 KM za projekte iz oblasti vodoprivrede\nVlada Tuzlanskog kantona dala je danas više saglasnosti na odluke Ministarstva poljoprivrede, vodoprivrede i šumartstva o odobravanju sredstava vodnih naknada u oblast vodoprivrede u ukupnoj vrijednosti većoj od 180.000 KM.\nZa finansiranje projekta „Sanacija postojećih i izrada novih obaloutvrda uz korito rijeka Ćetovilja i Džakulska rijeka u mjesnoj zajednici Prijeko Brdo“, Općina Gračanica odobrene su 122.118, 74 KM.\nOpćini Živinice je za finansiranje troškova rekonstrukcije vodovoda Bujakovac –Radljeva – Rovine u MZ Priluk, odobreno 25.777, 92 KM, a za finansiranje projekta „Izgradnja kanalizacione mreže u naselju Litve, ulica Živiničke ose–C“ odobreno je 30.000, 00 KM. Za finansiranje izrade „Idejnog projekta postrojenja za tretman otpadnih voda naselja Gnojnica“ i „Idejnog projekta postrojenja za tretman otpadnih voda naselja Devetak“, Općini Lukavac, odobreno je po 1.989, 00 KM.\nZa finansiranje izrade „Glavnog projekta regulacije rijeke Jale u Slavinovićima, III faza – dionica od lokacije pijace u Siminom Hanu do mosta na skretanju za Gornju Tuzlu“, Gradu Tuzla je odobreno 2.000, 00 KM


Čitano 1556 puta\nNa sajmu poljoprivrede i prehrambene industrije u Gradačcu koji se održavao od 26-29.08. ove godine, članica AgroMAP mreže „OPZ Agrofarm“ iz Žepče dobila je priznanje-„zlatnu medalju za kvalitetu“. Zlatnu medalju dobio je proizvod krema za lice s arganovim uljem iz linije proizvoda Veris aroma.\nKrema je namijenjena osobama sa suhom i izrazito suhom kožom, ali i osobama koje imaju masnu kožu a posljedica masne kože je obrana organizma od sintetičkih proizvoda koji isušuju kožu. Krema poboljšava elastičnost kože što dovodi do smanjenja bora, a također blijedi i uklanja fleke na koži.\nZadnji put promjenjen srijeda, 02 Septembar 2015 12:10


TOTALNO NEOBIČNI INTERVJU Stefan Birčević za Blicsport otkriva: Zašto me zovu LUDI BIRČA, a zašto MISIRAC\nKošarkaški klub Zadar ima gotovo nerešive finansijske probleme i preti mu gašenje, izjavio je danas gradonačelnik tog dalmatinskog grada Zvonimir Vrančić.\nTrener košarkaša Crvene zvezde Dušan Alimpijević rekao je pred početak plej-ofa ABA lige i polufinala sa Mornarom (nedelja, 19) da svi rivali imaju jedan cilj i da je potrebna opšta mobilizacija u redovima srpskog i regionalnog šampiona.\nDžikić: Nikako ne smemo da potcenimo Konstantin\nTrener košarkaša Partizana Aleksandar Džikić rekao je da njegova ekipa nikako ne sme da potceni Konstantin u predstojećoj utakmici Super lige Srbije i pozvao navijače crno-belih da u što većem broju dođu u halu "Aleksandar Nikolić".\nRASULO U CEDEVITI Posle Alonsa odlazi i cela petorka\nHrvatski šampion Cedevita trpi velike promene ovih dana, jer su, nakon predsednika Mladena Vebera, sportskog direktora Mateja Mamića i trenera Sita Alonsa, klub rešili da napuste i glavni košarkaši.\n"RAT" NE PRESTAJE Karpoš traži da mu ABA liga vrati 150.000 evra\nKošarkaški klub Karpoš Sokoli i dalje se ne miri sa odlukom da ne bude učesnik naredne sezone regionalnog takmičenja, iako je u prethodnoj na terenu izborio opstanak. "Rat" Skopljanaca i ABA lige traje praktično od tada, a "sokoli" sad zahtevaju da im se vrati novac...


DS: Vučić pretnjama neće nikoga ućutkati\nDemokratska stranka (DS) saopštila je danas da lider Srpske napredne stranke (SNS) Aleksandar Vučić pretnjama i zastrašivanjem kao i blaćenjem u javnosti, neće nikoga ućutkati.\nDS je, povodom najave SNS da će podneti krivične prijave protiv odgovornih iz DS zbog navoda te stranke da je Vučić „nacrtao mete na čelo aktivistima i aktivistkinjama koji postavljaju ključna pitanja i bore se za vladavinu prava i pristojno društvo“, saopštila da Vučiću to nije pošlo za rukom ni devedesetih godina.\nTa stranka je u saopštenju navela da je cela Srbija čula šta je u nedelju uveče Vučić rekao o nevladinim organizacijama i kako se na brutalan način obračunava sa novinarima i „kako poimence proziva one za koje smatra da su državni neprijatelji i mrzitelji reformi“.\n„A cela Srbija zna i kako već četiri godine prolaze ljudi koji se usudjuju da nešto pitaju, bilo da su novinari, institucije, političi, književnici, reditelji, aktivisti, naučnici, glumci ili bilo šta drugo“, dodao je DS.\nUkazuje se i da su „o Zoranu Djindjiću, i Vučić i Tomislav Nikolić rekli dovoljno time što su bojkotovali komemorativnu sednicu Skupštine (Srbije) nakon ubistva, time što je Vučić prelepljivao table u ulici koja nosi njegovo ime nalepnicama sa imenom Ratka Mladića“, dodaje se u saopštenju.\nDS navodi i da „Vučić i danas pokazuje sta misli o Djindjiću dok ga blati u medijima i onda u istoj rečenici najavljuje podizanje spomenika.“Vučić ne razume da nikada nikog neće ućutkati pretnjama, zastrašivanjima, javnim prozivkama i blaćenjima u javnosti. Nije mu to pošlo za rukom ni dvedesetih godina, neće ni sada“, zaključuje se u saopštenju.\nSNS je prethodno najavila da će podneti krivične prijave protiv ljudi koji „usled izbornog i moralnog debakla, nastavljaju svakodnevno da obmanjuju gradjane Srbije, i koji su zadojeni mržnjom prema Vučiću i SNS-u, koji se svakodnevno bore da od Srbije stvore modernu, pravnu i pristojnu državu“.


Home > FILANTROPIJA I HUMANOST > AKCIJA FONDACIJE DIVAC Pomoć za 50.000 najsiromašnijih građana Srbije\nJednoroditeljskim i višečlanim porodicama, korisnicima narodnih kuhinja, stanovnicima nehigijenskih naselja, Romima, porodicama koje brinu o deci ili odraslima sa invaliditetom, te pojedincima koji žive i rade na ulici a koji su ugroženi krizom korona virusa u junu i julu biće podeljeno 10.000 paketa sa osnovnim namirnicama i higijenskim sredstvima.\nKroz projekat „Pomoć najugroženijim sugrađanima u borbi sa Kovidom 19“ podršku će dobiti oko 50.000 najugroženijih građana naše zemlje. Vrednost pomoći je 200.000 evra, koje je obezbedila Ambasada Kraljevine Norveške, saopštila je Fondacija Ana i Vlade Divac.\nUgroženi građani Srbije suočavaju se sa različitim problemima, od kojih je najveći nedostatak osnovnih životnih namirnica i sredstava za higijenu.\n“Radimo na tome da obezbedimo pomoć za više od 50.000 ljudi. U prvom ciklusu podele početkom juna, 5.500 paketa sa najpotrebnijim prehrambenim i higijenskim namirnicama biće dostavljeno korisnicima u Beogradu, Subotici, Somboru, Čačku, Nišu, Leskovcu i Prokuplju”, rekao je Uroš Delić, menadžer projekta.\nDrugi ciklus isporuke planiran je za početak jula u mestima gde pomoć bude najpotrebnija.\nVeliku podršku i informacije o potrebama građana, kako navodi Delić, dobijamo od lokalnih institucija, Crvenog krsta, kriznih štabova, više od 50 udruženja građana i volontera, od kojih su mnogi dugogodišnji saradnici Fondacije Ana i Vlade Divac.\nAkciju je organizovala Fondacija Ana i Vlade Divac, u saradnji sa Grupom 484 i uz finansijsku podršku Ambasade Kraljevine Norveške u Srbiji.\nCilj projekta je pomoć porodicama koje žive na ivici ili ispod granice siromaštva, a u otežavajućim okolnostima svakodnevnog života, kao što je briga o bolesnom članu porodice, nezaposlenost ili gubitak posla. Porast straha, depresije i neizvesnosti, usled pandemije Covid-19, dodatno otežavaju život ovih porodica, navodi se u saopštenju.\nAMBASADA KRALJEVINE NORVEŠKE, FONDACIJA DIVAC, HIGIJENSKA SREDSTVA, ŽIVOTNE NAMIRNICE\n„TRAG“ NASTAVLJA PODRŠKU NAJUGROŽENIJIMA Druga faza konkursa za pomoć u pandemiji\nSOLIDARNOST U VREME KRIZE Projekti promocije zajedništva u pandemiji


Bemaksu avans od 997.900 eura - Vijesti.me\nNOVI AVANS IZ BUDŽETA UPLATILI I NAJVEĆOJ GRAĐEVINSKOJ FIRMI\nBemaksu avans od 997.900 eura\nVlada je iz državnog trezora, proteklih mjesec dana, prema posljednjim podacima UJR, uplatila unaprijed izvođačima građevinskih radova 9,21 milion eura za projekte ukupno vrijedne nešto više od 100,6 miliona eura Edit\n5740 pregleda 4 komentar(a)\nMilorad Milošević 21. maj 2020, 09:05 ažurirano 21. maj 2020, 11:10\nUprava javnih radova (UJR) objavio je juče da je 997.900 eura avansa uplaćeno građevinskoj kompaniji Bemax za izradu glavnog projekta i izgradnju garaže sa uređenjem terena za potrebe skijališta u Opštini Kolašin.\nRadi se o skijalištu “Kolašin 1.600” kojim gazduje državno preduzeće “Skijališta Crne Gore”.\nNavedeni projekat Bemax-a ukupno je vrijedan 9.979.000 eura, što znači da je najvećoj građevinskoj firmi u Crnoj Gori avansno uplaćeno 10 odsto.\nVlada je iz državnog trezora, proteklih mjesec dana, prema posljednjim podacima UJR, uplatila unaprijed izvođačima građevinskih radova 9,21 milion eura za projekte ukupno vrijedne nešto više od 100,6 miliona eura. Odobreni su avansi ukupno vrijedni 10,47 miliona eura.\nMjeru da se, uz bankarske garancije, djelimično, a najviše do 20 odsto vrijednosti projekta, unaprijed isplati građevinskim kompanijama angažovanim za javne radove donijela je Vlada 19. marta. Obrazloženje je da se tako pomaže njihova likvidnost i ne zaustavljaju projekti od javnog značaja u periodu epidemije koronavirusa.\nNajviše novca dobila je kompanija “Novi Volvox”. Oni su za izgradnju žičare “Žarski” u Mojkovcu unaprijed dobili 1,62 miliona eura. Za izgradnju doma starih u Nikšiću dobili su unaprijed 238 hiljada eura, a za još tri projekta na kojima su angažovani - uređenje Đalovića pećine 199 hiljada, izgradnju naučnotehnološkog parka u Podgorici 799 hiljada i zgrade Crnogorske akademije nauka i umjetnosti 899 hiljada eura.\nKonzorcijumu kojeg čine austrijski Doppelmayr i podgorički Eminent uplaćeno je unaprijed 1,64 miliona eura za izgradnju žičare na istom skijalištu u Kolašinu ili 20 odsto vrijednosti preostalih radova. Kompanija “Čelebić” unaprijed je dobila 977 hiljada eura za izgradnju novog policijskog kampa na Zlatici, što je 15 odsto od vrijednosti preostalih radova.


Katai može igrati protiv Milana\nAleksandar Katai dobio je dozvolu da trenira punim intenzitetom i trebalo bi da putuje sa ekipom u Milano na revanš meč šesnaestine finala Lige Evrope.\nKatai već sada trenira sa saigračima, a dozvola za igranje je svakako znak da oporavak ide u pravom smjeru i da će biti u stanju da pomogne timu Dejana Stankovića u utakmici protiv Milana. Kataijev izostanak predstavljao je veliki hendikep za "crveno-bijele", ali su uprkos tome, Zvezdini fudbaleri uspijevali da ostvaruju sjajne rezultate.\nVezni fudbaler je tokom jesenjeg dijela sezone na 19 mečeva postigao 10 golova i zabilježio pet asistencija, što predstavlja sjajan učinak.\nKatai je na pauzu otišao sredinom novembra prošle godine, poslije čega je bio podvrgnut određenim terapijama. Posljednji takmičarski meč odigrao je za reprezentaciju Srbije protiv Škotske 12. novembra, a poslije toga je uslijedila pauza. Taj period je iskoristio da se uspješno oporavi i pripremi za izazove koji ga očekuju.\nPoslije dobijanja dozvole od strane stručnog tima koji je bio zadužen za njegovo liječenje, Katai je odradio drugi dio priprema sa ekipom u Turskoj, gdje je radio dozvoljenim intenzitetom kako bi što prije mogao da pomogne svojim saigračima u nastavku sezone.\nDanas je dobio dozvolu da igra i predstavljaće krucijalno pojačanje u nastavku sezone, a pogotovo u revanš meču sa Milanom u Italiji. Prvi susret završen je rezultatom 2:2, a revanš je na programu u četvrtak od 21 čas.\nAleksandar Katai Crvena zvezda\nFudbaleri Crvene zvezde na pripremama u Turskoj, otputovao i Katai\nProblemi sa trombocitima\nKatai završio jesenji dio sezone - Ima rijetku bolest krvi


Poštar dao otkaz i ostavio bez pošte stanovnike niškog naselja Apelovac\nBeta 23. marta 2021. 10:05\nVršilac dužnosti direktora „Pošta Srbije“ Zoran Djordjević najavio je da će to preduzeće „preduzeti mere“ ukoliko su stanovnici niškog naselja Apelovac pretpreli štetu zbog toga što tokom februara nisu dobili poštu.\nDjordjević je u saopštenju dostavljenom medijima potvrdio da žiteljima Apelovca nije isporučena pošta zbog „jednostranog otkaza ugovora o privremenim i povremenim poslovima lica angažovanog na dostavi pošiljaka“.\nPrema Djordjevićevim rečima, pravna služba „Pošte Srbije“ preuzela je slučaj i u toku je postupak utvrdjivanja odgovornosti svih aktera u ovom procesu.\n„Radi potpunog sagledavanja situacije kontaktiran je i advokat korisnika iz naselja Apelovac. Ukoliko se eventualno utvrdi postojanje odgovornosti Pošte, odnosno da su korisnici eventualno pretrpeli štetu, biće preduzete odgovarajuće mere, a odgovorna lica će biti adekvatno kažnjena“, izjavio je Djordjević.\n„Ove promene podrazumevaju i da će poštari biti adekvatno nagradjeni za svoj rad i zalaganje“, izjavio je Djordjević.


Konsalting i edukacija – Balkan media tim doo\nKonsultantske usluge iz oblasti PR-a i marketinga, kao i interaktivne treninge i radionice kreiramo prema potrebama i zahtevima vašeg poslovanja. Organizujemo obuke koje unapređuju veštine neophodne u poslovnom svetu: individualne ili grupne, kod vas ili kod nas.\nI najveštiji prezenteri se slažu da tvrdnje javnih ličnosti o izostanku treme kada javno govore ne odgovaraju baš sasvim istini. Poznati novinari obučiće vas kako da savladate tremu i pretvorite je u svog saveznika. Naučiće vas tehnikama kako da poboljšate svoju dikciju i savladate veštinu javnog nastupa u različitim segmentima: interna komunikacija unutar kompanija i institucija, konferencije za novinare, izjave i intervjui, učešće u TV emisijama, TV duelima, debatama…\nObuka je namenjena menadžmentima kompanija, predstavnicima PR i marketing sektora i svim ličnostima koje imaju obavezu i potrebu da javno nastupaju.\nPredavači su ugledni stručnjaci za dikciju i kulturu govora.\nRadionice za odnose s javnošću (PR)\nRadionice iz oblasti odnosa s javnošću namenjenu su onima koji žele da steknu znanja, veštine i iskustva iz oblasti PR-a ili da se usavrše u ovoj oblasti: menadžmentima kompanija, PR sektorima i početnicima koji bi želeli da se bave odnosima s javnošću. Cilj programa je savlađivanje alata neophodnih za uspešnu saradnju sa medijima. Pored radionica iz oblasti odnosa sa javnošću organizujemo i radionice iz kopirajtinga.\nTim predavača čine ugledni stručnjaci, dugogodišnji profesionalci iz oblasti medija, marketinga, PR-a i advertajzinga.\nPortfolio, Digitalni marketing, Konsalting i edukacija\nPortfolio, Konsalting i edukacija


Prosečna kruševačka plata - ispod republičke, najbolja u Okrugu - KruševacGrad\nKruševac se prosekom od 42.576 dinara našao na 65. mestu među skoro 170 opština i gradova. Najvišu platu su u proseku, prema statistici, imali stanovnici Vračara (76.832 dinara), a najnižu oni koji žive u Vranjskoj Banji (31.835 dinara)\nPodaci Republičkog zavoda za statistku pokazuju da je prosečna plata u Kruševcu bez poreza i doprinosa u aprilu bila 42.576 dinara, što je za oko 200 dinara manje od proseka prethodnog meseca.\nStatistički gledano stanovnici Kruševca su zarađivali oko 6 i po hiljada manje od republičkog proseka, koji je iznosio 49.117 dinara.\nVeće plate od kruševačke, prema tim podacima, imali su oni koji žive na području 15 opština koje pripadaju Gradu Beogradu, 21 grada i opštine iz Vojvodine te 28 iz uže Srbije. To znači da je Kruševac, prema visini prosečne aprilske plate, na 65. mestu u Srbiji, od ukupno skoro 170 gradova i opština.\nKruševljani su lideri prema visini zarade u Rasinskom okrugu. Statistika pokazuje da su Trsteničani u aprilu prosečno zarađivali 38.675 dinara, Aleksandrovčani 37.751, a Brusjani 37.037 dinara. Najmanje su, prema tom pokazatelju, bili plaćeni meštani Ćićevca, 36.340 dinara i Varvarina, 35.801 dinara.\nNajviše plate u Srbiji su imali stanovnici tri beogradske opštine. NJihov neto prosek je bio 76.832 dinara na Vračaru, 73.982 dinara na Novom Beogradu te 72.716 u Starom Gradu.\nNa suprotnom kraju lestvice nalaze se Vranjska Banja, gde je prosek aprilske neto plate bio 31.835 dinara, Svrljig sa 31.851 te Gadžin Han sa prosečnim 34.541 dinarom.\n30.09.2021 0 215\n29.09.2021 0 175\n23.09.2021 0 181\n20.09.2021 0 185\n15.09.2021 0 240\n16. oktobra 2021., 10:29


Ruski sever i njegova skrivena mesta: Fotografije Valerija Bliznjuka u Muzeju - Radio televizija Pančevo\n3. novembra 2018. 3. novembra 2018. 0784\nU Svečanoj sali Narodnog muzeja Pančevo, otvorena je izložba fotografija pod nazivom „Način života“ ruskog fotografa Valerija Bliznjuka. Izložbu je svečano otvorio gradski većnik zadužen za kulturu Nemanja Rotar. Izložba će biti otvorena do 16. novembra.\nIzložba umetnika Valerija Bliznjuka priplemljena je posebno za Srbiju, ona pokazuje drugačiju Rusiju, koja je malo poznata šiurokoj publici, nepoznate krajeve i likove njihovnih stanovnika. To je Rusija koja se na pokazuje turistima ikoja se ne može videti na televiziji. Zato je najveći deo predstavljenih radova na izložbi posvećena ruskom severu i njegovim skrivenim mestima, dok je drugi deo izložbe posvećen Svetoj gori i hramovima Srbije, kaoi ljudima koji žive u tim zemljama.\nIzložbu „Način života“ svečano je otvorio Nemanja Rotar, gradski većnik zadužen za kulturu koji je istakako da se iz ovih slika može videti način života i razmišljanja samog Valerija Bliznjuka, koji razgleda svet i pažljivo ga proučava.\nIzložba će biti otvorena u Narodnom muzeju Pančevo do 16. novembra.


U skladu sa članom 16. stav 2. Zakona o ugostiteljstvu, donet je Pravilnik o obavezi prijavljivanja i vođenja evidencije objekata za smeštaj, koji je objavljen u "Sl. glasniku RS", br. 90/19 od 20. decembra 2019. godine.\nTakođe, Pravilnik propisuje sadržinu i način podnošenja prijave za sve ugostitelje koji uslugu smeštaja pružaju u nekategorisanim ugostiteljskim objektima, jer je Zakonom o ugostiteljstvu propisana obaveza da, pre otpočinjanja obavljanja delatnosti, podnesu prijavu, radi evidentiranja, jedinici lokalne samouprave na čijoj teritoriji se objekat nalazi.\nMinistarstvo trgovine, turizma i telekomunikacija je pozvalo jedinice lokalne samouprave da kreiraju tačne i ažurne evidencije svih ugostiteljskih objekata domaće radinosti (kuća, apartman, soba) i seoskog turističkog domaćinstva, kao i nekategorisanih ugostiteljskih objekata za smeštaj koji se nalaze na njihovoj teritoriji.\nPosebno se obaveštavaju ugostitelji koji pružaju usluge smeštaja u nekategorisanim objektima, da ispune svoju zakonsku obavezu i podnesu prijavu jedinici lokalne samouprave radi evidentiranja.\nU našem Priručniku „Pravilno poslovanje specifičnih delatnosti“, u okviru oblasti turizam i ugostiteljstvo, možete pronaći sve informacije koje Vam mogu olakšati poslovanje. Priručnik će ujedno pomoći Vašem poslovanju da se zaštitite od zaprećenih kazni i sankcija koje mogu biti izuzetno visoke. Na CD-u koji prati ovaj Priručnik možete naći svu potrebnu zakonsku regulativu, uključujući i novi Pravilnik o obavezi prijavljivanja i vođenja evidencije objekata za smeštaj, kao i brojne obrasce i druge priloge.


Dogodilo se na današnji dan - 19. mart - Jutarnji GLASnik\nHomeGLASNIKOV MAGAZINISTORIJADogodilo se na današnji dan – 19. mart\nDogodilo se na današnji dan – 19. mart\n1872 – Rođen je ruski baletski koreograf Sergej Pavlovič Đagiljev, osnivač čuvene grupe „Ruski balet“, koja je s izuzetnim uspehom nastupala od 1909. do 1929.\n1994 – Trupe vlade u Pnom Penu zauzele su grad Pailin na istoku Kambodže, glavno uporište maoističkog gerilskog pokreta „Crvenih Kmera“.\n1999 – Nakon neuspelih pregovora Srba i kosovskih Albanaca u Parizu, predsednik SAD Bil Klinton (Bill Clinton) izjavio je da je „prag prekoračen“ i da problem Kosova ugrožava američke nacionalne interese. Diplomate zapadnih zemalja počele su da napuštaju Beograd, a međunarodni verifikatori Kosovo.\n2001 – Na današnji danm socijalista Bertran Delano pobedio je na izborima i postao prvi gradonačelnik Pariza iz redova levice.\n2006 – Hiljade demonstranata okupilo se na današnji dan, na velikom trgu u glavnom gradu Belorusije, Minsku, odbijajući da priznaju rezultate predsedničkih izbora na kojima je po treći put pobedio Aleksander Lukašenko i time nastavio svoju 12 godišnju vladavinu.\n2011 – Počela je vojna akcija međunarodnih snaga u Libiji pod nazivom „Odisejeva zora“ pod komandom američkog admirala Semjuela Džeja Loklira.\nFoto: e-novine.com, Izvor: Beta\nGadafijev sin je slobodan – saopštila je libijska milicija\nTags:LIBIJA, VERICA BARAĆ\nDogodilo se na današnji dan – 25. aprila\nDogodilo se na današnji dan – 8. maja


Sad je valjda sve jasno, rešena Nejmarova sudbina, ovo je redosled poteza! - Sportske.net\nBrazilac pred izborom koji to i nije, jednostavno za njega je ovo najbolji scenario.\nMesi odlučio, do kada ostaje u Barsi?!"Tobdžije" prelomile, ovo je odluka o kapitenu!Dembele pristao, na pomolu senzacionalan odlazak iz Barse?Ter-Štegen saopštio najvažniju odlukuZavršeno! Inter dao dozvolu, Lautaro bi bio lud da ovo odbije!\nViše nema nikakve dileme, PSŽ nije fleksibilan, niti će popustiti. Nejmar može da se obrati FIFA, da dođe do arbitraže jer je tri godine u klubu, ima više od 27 godina i nije menjao ugovor. U tom slučaju bi svetska kuća fudbala odredila visinu obeštećenja, ali advokati Brazilca su se raspitali, s obzirom na primanja i ono što je plaćeno, 222 miliona evra (svetski rekord) dođe mu na isto.\nDakle, cena je 175 miliona evra, toliko bi PSŽ prihvatio za Nejmara.\nI ne dolaze u obzir nikakvi trejdovi, razmene igrača, žele samo keš.\nU Francuskoj ovo tumače kao poruku da žele da ostane, ali i da ga nateraju da produži ugovor, jer ovo nigde neće dobiti, sa sponzorstvom jedne od katarskih firmi njegova primanja će se približiti 50 miliona evra godišnje, biće plaćeniji od Mesija, odnosno najplaćeniji igrač ikada.\nTo bi mogao da bude dovoljan motiv, jer iako je bio spreman na sve, kako bi se vratio u Barselonu, sada je jasno da od toga nema ništa, njegov bivši klub nema novca.\nNjihov prioritet je Lautaro Martinez, Nejmar je bio samo želja, čak i pitanje koliko iskrena, s obzirom na to koliko bi ceo transfer koštao, uključujući i platu igrača koji je bio spreman da igra za 20 miliona.\nDrugih opcija nema, Real ga neće, ni engleski klubovi, otac je razgovarao sa Juventusom, ali oni nemaju novca za platu brazilskog igrača, a naravno ni 175 miliona u kešu...\nZbog toga se očekuje da Nejmar koji ima dve godine ugovora uzme veliki novac, kažu da je pod pritiskom porodice, tim pre što ostaju svi uslovi, nigde ne bi mogao da se ponaša kao u Parizu, ima besplatne avionske karte za prijatelje, napušta klub kad mu se hoće.\nU PSŽ su prihvatili da je jednostavno takav, ali na terenu je nenadmašan, uz sve kritike, kada je spreman on je i dalje jedan od najboljih igrača na svetu i nemoguće mu je naći zamenu.\nUostalom, pitajte Barselonu...


Na Romulijani završena 20. Međunarodna filozofska škola - Tempo Naxi radio\nNa Romulijani kod Zaječara danas je završena 20. Međunarodna filozofska škola „Felix Romuliana“ koja je zbog pandemije korona virusa ove godine održana sa znatno manjim brojem učesnika u odnosu na predhodne škole i trajala je kraće, nepuna dva dana. Direktor filozofske škole prof dr Milenko Bodin ističe da je ovo prvi javni skup u Zaječaru od početka pandemije i zahvaljuje domaćinima na pomoći u organizovanju škole.\n„Tema ovog filozofskog skupa bila je „Bezbednost i sloboda u svetlu pandemijske opasnosti“, i više od 10 naših intelektualaca pristupilo je veoma ozbiljno izradi svojih referata. Mnogi drugi, uglavnom iz inostranstva, koji su bili sprečeni da dođu iz objektivnih razloga, poslaće svoje priloge za budući Zbornik radova sa 20. filozofske škole koji će biti od šireg značaja. Ostaće kao dokument jednog vremena kojim će Zaječar i Srbija moći da se ponose jer je ovo prvi filozofski skup u Evropi koji je reflektovao i promišljao probleme pandemije korona virusa. U tom smislu potvrđen je cilj ove škole , da filozofija bude u funkciji najvažnijih savremenih problema, da daje doprinos njihovom razmatranju i da pokuša da iznedri odgovore na ta aktuelna pitanja“ kaže Bodin.\nOrganizatori Međunarodne filozofske škole su Narodno pozorište Timočke Krajine – Centar za kulturu “Zoran Radmilović iz Zaječara i Centar za primenjenu filozofiju i društvena istraživanja iz Beograda, a pokrovitelj je grad Zaječar.


Najraniji poznati crtež Leonarda da Vinčija biće predstavljen u njegovom rodnom gradu\nBeta 4. avgusta 2016. 15:30\nNajraniji poznati crtež italijanskog renesansnog umetnika i naučnika Leonarda da Vinčija biće predstavljen na izložbi u njegovom rodnom gradu Vinči za tri godine, kada će biti obeleženo 500 godina od njegove smrti.\nGalerija Ufici u Firenci saopštila je da će retko izložen crtež pod nazivom „Landscape Drawing for Santa Maria Della Nave“ pozajmiti muzeju Leonardiano na pet nedelja počev od 5. avgusta 2019.\nDetaljno nacrtan pejzaž doline reke Arno i zamka u naselju Montelupo Fjorentino u okrugu Firence iz 5. avgusta 1473. godine, prvi je rad Leonarda da Vinčija koji je datiran.\nCrtež je poslednji put predstavljen u Milanu na izložbi posvećenoj Leonardu da Vinčiju tokom svetske izložbe Ekspo (EXPO) 2015.\nAgencija AP navodi da rad može biti izložen najviše 90 dana, a zatim mora biti u skladištu na četiri godine pre nego što ponovo bude predstavljen.\nLeonardo da Vinči, italijanski vajar, naučnik i slikar, „uomo universale“ italijanske renesanse koga istoričari umetnosti svrstavaju u najveće genije svih vremena, umro je 1519. godine.\nNjegova „Mona Liza“ i „Poslednja večera“ spadaju medju najčuvenije slike na svetu, a „Traktat o slikarstvu“ (u prevodu objavljen u Beogradu 1953) koji sadrži njegova zapažanja, zaključke i pouke o slikanju, perspektivi, svetlosti i boji, značajan je doprinos nauci o umetnosti.\n„Rekonstrukcija“ darivala tri murala Dorćolu


Obuka pripadnika Saobraćajne policije PU Vranje i Leskovac o pravilnoj upotrebi bezbednosnih sedišta za prevoz dece - Agencija za bezbednost saobraćaja, Republika Srbija\nDana 07, 08. i 09. jula 2021. godine, u gradu Vranju, 83 pripadnika Saobraćajne policije Policijskih uprava Vranje i Leskovac je imalo priliku da se bliže upozna sa stanjem bezbednosti dece u putničkim automobilima, vrstama, načinu montiranja i kontroli pravilno montiranih bezbednosnih sedišta za prevoz dece.\nIspred Agencije za bezbednost saobraćaja, Mirko Koković je upoznao pripadnike Saobraćajne policije o direktnim i indirektnim pokazateljima bezbednosti saobraćaja, odnosno u kojem procentu se deca propisno prevoze u putničkim automobilima, po lokalnim samoupravama, u okviru Policijskih uprava Vranje i Leskovac.\nPored predstavnika Agencije, obuku o pravilnoj upotrebi i montiranju bezbednosnih sedišta je realizovala predstavnica Centra za promociju bezbednosti saobraćaja Marijana Jovanović.\nTakođe, predstavnik Uprave saobraćajne policije major policije Ivica Stanković je ukazao na značaj korišćenja bezbednosnog sedišta za prevoz dece i pripadnike Saobraćajne policije je podsetio na kaznene odredbe Zakona o bezbednosti saobraćaja na putevima koje se odnose na nepravilno prevoženje dece u putničkim automobilima i pojasnio dileme u vezi kaznenih odredbi.\nObzirom da istraživanja Svetske zdravstvene organizacije pokazuju da bi 70% dece, pogotovo nižih uzrasta, preživelo ili zadobilo lakše telesne povrede da su u trenutku saobraćajne nezgode bili adekvatno prevoženi u bezbednosnom sedištu, kao rezultat obuke očekujemo veću kontrolu propisnog prevoženja dece od strane pripadnika Saobraćajne policije, odnosno drastično smanjenje stradale dece u saobraćajnim nezgodama u putničkim automobilima na putevima na teritoriji Republike Srbije.


Igokea "otvara" 2019. godinu u Podgorici\nKošarkaši Igokee, prvu utakmicu u 2019. godine odigraće u Podgorici, protiv evroligaške ekipe Budućnosti. Minule dane, tim Dragana Nikolića proveo je radno, lišen novogodišnje euforije, s ciljem što bolje pripreme za duel u "Morači", ali i dalja iskušenja u ABA ligi.\nNikolić hvali igrače, kaže da su dobro trenirali i da je sada na njima da uloženi trud naplate na terenu.\n"Pokušavamo da sprevedemo u djelo neke zamisli. Igrači kao profesionalci to moraju da rade, a videćemo kako će to da izgleda na terenu. Nama je najteži protivnik raspored do kraja šampionata, ali biće mi drago da igrači pokažu karakter i uz talenat koji je neosporan vidjećemo dokle ćemo da doguramo", istakao je Dragan Nikolić, trener KK Igokea.\nTomislav Zubčić, kaže da je ekipa usvojila košarkaške ideje trenera Nikolića, i da ima jasan cilj - da do kraja sezone, pokaže da dosadašnji rezultati u ABA ligi, pet pobjeda i osam poraza, nisu ogledalo kvaliteta koji tim Igokee posjeduje u ovom trenutku.\n"Znamo da smo sami sebe, svojom krivicom doveli u situaciju, u kojoj smo bili do prije nekoliko sedmica. Na nama je da u narednim utakmicama vratimo povjerenje čelnika kluba i da sami sebi damo dodatni vjetar u leđa sa novim trenerom. Moramo da odradimo sezonu do kraja, maksimalno dobro, onako kako znamo i možemo, i mislim da neće manjkati ni pobjeda u velikim utakmicama", istakao je Tomislav Zubčić, KK Igokea.\nNakon više od pola pređenog puta ove sezone, u abaligaškom karavanu, neporažena Crvena Zvezda se osamila na vrhu, bitka za preostala mjesta u plej ofu ne jenjava, dok se poprilična gužva stvorila od 5. do 12. pozicije pa će svaka pobjeda do kraja ligaškog dijela - biti zlata vrijedna.\nZa Nikolića ništa neočekivano, sem potvrde priča s početka sezone da će, ova, u ABA ligi, biti najujednačenija unazad nekoliko godina.\n"Za svaku ekipe je dobra jedna stvar - da sudbinu ima u svojim rukama. Ideš na teren, igraš četrdeset minuta, pa vidiš šta ćeš da dobiješ. Stvarno jedan utakmca donosi dosta toga. Pretpostavljam da ćemo i mi "uloviti" jednu utakmicu koja bi nam bila dragocjena za neki naš konačan plasman. Svim ekipa na prvom mjestu, više od pola lige razmišlja tako, je da "sačuva glavu" i abaligaški status", istakao je Dragan Nikolić, trener KK Igokea.\nDvoboj u "Morači", zakazan je za nedjelju od 17 časova, a po povratku u Laktaše, košarkaši Igokee, neće imati previše vremena za predah, jer već 12. januara na svom terenu, dočekuju lidera ABA lige, ekipu Crvene Zvezde.


Henkel posluje širom sveta sa uravnoteženim i raznovrsnim portfoliom. Kompanija zauzima vodeće pozicije sa svoja tri poslovna sektora u oblastima industrijskog tržišta, kao i proizvoda široke potrošnje, zahvaljujući jakim brendovima, inovacijama i tehnologijama. Henkelov sektor Adhezivi Tehnologije je svetski lider na tržištu lepkova – u svim industrijskim segmentima u svetu. Sa sektorima Deterdženti i kućna hemija i Beauty Care, Henkel zauzima vodeće pozicije na mnogim tržištima i kategorijama širom sveta. Osnovan 1876. godine, Henkel iza sebe ima više od 140 godina uspešnog poslovanja. U 2019. godini, kompanija Henkel ostvarila je prodaju veću od 20 milijardi evra i operativni profit veći od 3,2 milijarde evra. Henkel zapošljava više od 52.000 ljudi širom sveta – predan i veoma raznovrstan tim, ujedinjen snažnom korporativnom kulturom, zajedničkim ciljem da ostvari održivi standard, kao i zajedničkim vrednostima. Kao priznati lider u održivosti, Henkel se nalazi na najvišim pozicijama mnogih međunarodnih indeksa i lista. Henkelove prioritetne akcije izlistane su u nemačkom indeksu DAX.\nFondacija Novak Đoković osnovana je 2007. godine kao organizacija koja ulaže u predškolsko obrazovanje u Srbiji, zemlji u kojoj tek svako drugo dete ima pristup predškolskom vaspitanju. Rad Fondacije temelji se na uverenju da se obrazovanjem mogu promeniti životi dece i cele zajednice. Fondacija kreira kvalitetne programe i podsticajno okruženje za učenje u kojima je do sada učestvovalo 1.575 vaspitača i nastavnika. NDF je do sada uložila 13 miliona evra u projekte u Srbiji.rekonstruisala i izgradila 45 vrtića i pomogla više od 22.000 dece.\nTagsFondacija Novak ĐokovićHenkelHenkel Srbija


PREDSEDNIK SRBIJE ODRŽAO OBEĆANJE: Od Miloševog Takova do aerodroma u Pranjanima gradi se saobraćajnica! | Najnovije vesti - Srbija danas\n06.06.2021. • 09:48 RINA\nRadovi će se izvoditi na dve ili tri lokacije na trasi puta od Takovske do Pranjanske varošice\nNa otvaranju aerodroma "Galoviću" u septembru prošle godine u mestu Pranjani kod Gornjeg Milanovca, čijem je događaju prisustvovao i predsednik Srbije Aleksandar Vučić i tom prilikom obrećao da će državni put od Takova do Pranjana u potpunosti biti rekonstruisan u dužini od 25, 5 kilometara. Nakon nepunih godinu dana prve mašine na ovu deonicu puta stižu u ponedenjak, to je saopštio predsednik opštine Gornji Milanovac Dejan Kovačević.\n- Radovi će se izvoditi na dve ili tri lokacije na trasi puta od Takovske do Pranjanske varošice ali biće u potpunosti saniran i put prema aerodromu Galovići gde će asfalt zahvatiti i deo iznad aerodroma. Rade se iskopi, kanali, nasipanje novog tampona tamo gde je stari put potonuo a zatim frezovanje i potpuno nov asfaltni zastor u dužini navedene trase. U pojedinim delovima radiće se i na peglanju krivina jer su neke nakon višedecenijske upotrebe i nebrige potonule, uradiće se horizontalna i vertikalna signalizaciju a u jednom delu gde to bude potrebno uradiće se i zaštitna ograda - kazao je predsednik opštine Gornji Milanovac i naglasio da je ovo još jedno ispunjeno obećanje predsednika države.\nPredsednik Srbije Aleksandar Vučić i Dejan Kovačević\n- Bilo bi dobro da taj deo bude urađen do Sabora violinista kako ne bismo imali zagušenja u saobraćaju i verujem da ćemo taj dogovor postići na jednom od sledećih sastanaka. Pranjani su postali veoma prepoznatljivo i atraktivno mesto naročito nakon izgradnje aerodroma na Galovićima i osnivanja Sabora violinista - zaključio je Kovačević.\nDo Pranjana novim asfaltom\npredsednik Srbije Aleksandar Vučić Galović aerodrom Gornji Milanovac


Direktor IFIMES-a: Hrvatska obavještajna služba involvirana u BiH, ali i na protestima u Srbiji – Fokus.ba\nKakva je uloga Hrvatske\nDirektor IFIMES-a: Hrvatska obavještajna služba involvirana u BiH, ali i na protestima u Srbiji\nHrvatska je na takav način postala destabilizirajući faktor u regionu, rekao je Bećirović\nDirektor Međunarodnog instituta za bliskoistočne i balkanske studije (IFIMES) iz Ljubljane Zijad Bećirović rekao je da se protesti u Srbiji ne mogu gledati crno-bijelo, odnosno da su na jednoj strani dobri a na drugoj loši momci.\nRadi se, rekao je direktor IFIMES-a, o jednom kompleksnom odnosu koji ilustrira činjena da opozicija u Srbiji nije opravdala svoju društvenu ulogu korektiva društva, a da danas ista ta opozicija vlast pokušavaju preuzeti uz pomoć građana.\n„Sada imamo slučaj da ta ista opozicija pokušava građanske proteste iskoristiti za preuzimanje vlasti po nasilnim metodama“, rekao je Bećirović, prenosi agencija Patria.\nGrađanski protesti „1 od 5 miliona“ održavaju od 30. novembra 2018. godine u više gradova Srbije, na kojima hiljade građana protestuju protiv vlasti Aleksandra Vučića.\nPovod za proteste bio je napad na jednog od osnivača Saveza za Srbiju, lidera Levice Srbije Borka Stefanovića.\nGrađani traže ostavke i čelnih ljudi javnog RTV servisa RTS, kao i drugih srbijanskih medija, koje optužuju da rade za vlast i javnost ne informišu objektivno.\nBećirović kaže da bi vast Aleksandra Vučića u svakom slučaju morala poslušati zahtjeva građana, ali je, rekao je, važno od toga odvojiti lidere opozicije, koji danas vode proteste u Beogradu.\n„Na čelu protesta imamo Boška Obradovića koji je nosilac političke ideje Dimitrija Ljotića. Dakle, radi se o fašističkim snagama“, rekao je Bećirović, napominjući da je na čelu protesta i Dragan Đilas, koji ima hipoteku protekle vladavine, povezan često i sa kriminalom, dok ulogu Vuka Jeremića, rekao je Bećirović, nije potrebno posebno komentarisati.\n„Postavlja se pitanje da li su oni alternativa aktualnoj vlasti u Beogradu“, rekao je Bećirović.\nOn smatra da u trenutku kada Briselski dijalog između Beograda i Prištine dolazi u završnu fazu, Srbija treba stabilnost, kako bi se pitanje Kosova riješilo – i zbog same Srbije i Kosova, ali i zbog regiona kao i evropske stabilnosti.\nBećirović je opružio obavještajne službe da kreiraju nerede u Srbiji, među kojima i Obavještajnu službu Hrvatske.\n„Hrvatska obavještajna služba je involvirana u Bosni i Hercegovini, a i protesti u Beogradu se dovode u vezi sa Hrvatskom obavještajnom službom. Hrvatska je na takav način postala destabilizirajući faktor u regionu“ rekao je Bećirović, dodajući da je Hrvatska lošu politiku prema regionu pokazivala i ranije, poput u slučaju sa Slovenijom, kada nije željela priznati presudu arbitražnog suda u slučaju Piranskog zaljeva.\nAnaliza IFIMES-a: Na Općim izborima u BiH izvršena najveća izborna krađa do sada


Radoje Žugić - Guverneri 2019.\nDr Radoje Žugić, Guverner Centralne banke Crne Gore\nRođen je 3. aprila 1961. godine u Novakovićima, Opština Žabljak.\nDiplomirao je na Ekonomskom fakultetu u Podgorici 1985. godine. Dvije godine kasnije – 1987, magistrirao na temu “Međuzavisnost efikasnosti investicija i strukture privrede u Crnoj Gori.” Doktorirao je na Fakultetu za bankarstvo, osiguranje i finansije u Beogradu 2011. godine na temu “Međuzavisnost strukturnih promjena i efikasnosti investicija na primjeru Crne Gore”.\nOdlukom Skupštine Crne Gore od 30. septembra 2016. godine imenovan je za guvernera Centralne banke Crne Gore, a po funkciji predstavlja Crnu Goru kao Guverner u Međunarodnom monetarnom fondu.\nPrije imenovanja na funkciju guvernera Centralne banke Crne Gore, od maja 2016. godine vršio je funkciju savjetnika predsjednika Vlade Crne Gore.\nU periodu od decembra 2012. do maja 2016. godine obavljao je funkciju ministra finansija u 40. Vladi Crne Gore. U ovom periodu ostvareni su značajni rezultati na planu fiskalne konsolidacije, koji su doprinijeli stabilizaciji javnih finansija. Poseban akcenat dat je suzbijanju sive ekonomije, kroz uvođenje i implementaciju niza mjera usmjerenih na eliminisanje neregularnog poslovanja. U 2014. godini dodijeljena mu je nagrada „Najministar“ regiona jugoistočne i srednje Evrope, kao priznanje zalaganju za stvaranje povoljnog ambijenta za razvoj biznisa i ekonomije u regionu.\nPrije imenovanja na funkciju ministra finansija, obavljao je funkciju guvernera Centralne banke Crne Gore u periodu od oktobra 2010. do decembra 2012. godine. Ovaj period karakteriše sprovođenje značajnih aktivnosti na planu suzbijanja posljedica globalne ekonomske i finansijske krize, prevashodno usmjerenih na održavanje stabilnosti i likvidnosti bankarskog i ukupnog finansijskog sektora. U ovom periodu bio je jedan od ključnih aktera u procesu kreiranja i implementacije projekta rješavanja nekvalitetnih kredita u bankama.\nU periodu od februara 2004. do decembra 2010. godine obavljao je dužnost direktora Fonda penzijskog i invalidskog osiguranja Crne Gore. Tokom ovog perioda, ostvaren je značajan napredak u reformi penzijskog i invalidskog osiguranja.\nTokom svoje profesionalne karijere obavljao je i funkciju direktora Zavoda za obračun i plaćanja (ZOP) – Filijala Podgorica od 1999. godine. Nakon integrisanja ZOP-a u sastav i strukture Centralne banke Crne Gore, u periodu od 2001. do 2004. godine obavljao je funkciju Zamjenika generalnog direktora CBCG za poslove platnog prometa. Bio je jedan od ključnih nosilaca reforme platnog prometa Crne Gore, kada je i biran za predsjednika – koordinatora međubankarskog komiteta reforme sistema plaćanja.\nPored navedenih funkcija, obavljao je i poslove sekretara Direkcije javnih prihoda, gdje je aktivno učestvovao u procesu poreske reforme, kao i poslove finansijskog direktora Auto-moto saveza Crne Gore.\nU više saziva bio je poslanik u Skupštini Crne Gore i Skupštini državne zajednice Srbija i Crna Gora.\nRadio je i u odborima dvije komercijalne banke – Podgoričke banke prije privatizacije i Prve banke Crne Gore, kao predstavnik državnog kapitala.\nBio je član više nadzornih i odbora za reviziju, Odbora za ekonomiju, budžet i finansije Skupštine Crne Gore, te Savjeta statističkog sistema Crne Gore, Savjeta računovođa i revizora Crne Gore, Ekonomsko-socijalnog savjeta, komisija i radnih tijela Vlade Crne Gore.\nU ulozi predavača i učesnika, pohađao je veliki broj konferencija, seminara, naučnih skupova i foruma u zemlji i inostranstvu iz oblasti javnih finansija, bankarstva, revizije, osiguranja.\nPanel: FinTech – Kako tehnološke inovacije mijenjaju svijet bankarstva?


Predsednik Vučić uputio čestitku novoizabranom predsedniku Albanije\nPredsednik Srbije Aleksandar Vučić uputio je čestitku novoizabranom predsedniku Albanije Bajramu Begaju.\n– Čestitam vam na izboru za predsednika Republiike Albanije, uz želje da uspešno obavljate ovu odgovornu dužnost. Uveren sam da ćemo da razvijamo dobre i prijateljske odnose i još bolju ekonomsku saradnju u brojnim oblastima, na dobrobit građana naših zemalja – naveo je Vučić.\nPredsednik Srbije je, takođe, rekao da veruje da će zajednički uspeti da se razviju svi potencijali inicijative Otvoreni Balkan, čime će umnogome biti unapređeni standardi regionu, saopštila je Služba za saradnju s medijima predsednika republike.\n– Uz želje za uspeh u vašem predsedničkom mandatu, primite, Ekselencijo, izraze mog dubokog uvažavanja – navodi se u čestitki predsednika Vučića.


Tutin Archives - Page 9 of 11 - Snews\nHome Posts tagged Tutin (Page 9)\nSDA Sandžaka, Ogranak Tutin pozvala je sinoć svoje članove i simpatizere da ne učestvuju organizaciji posjete i dočeku predsjednika Srbije u taj grad Aleksandra Vučića. “SDA Sandžaka Ogranak Tutin, obavještava svoje članove i simpatizere da neće učestvovati u organizaciji posjete i dočeku Aleksandra Vučića”, saopćeno je iz SDA Tutina. Sa predizbornog mitinga\nPredsjednik Srbije i lider Srpske napredne stranke(SNS) posjetiće u petak Tutin, tokom boravka u Raškom okrugu, a u okviru kampanje “Budućnost Srbije”. Vučić će prije posjete Tutinu boraviti u Vrnjačkoj banji, Kraljevu, Bogutovačkoj banji i Raški, najavljeno je iz Službe za saradnju s medijima Predsjednika Republike. Prema programu posjete, dostavljenom


Šta je Akvaponija? | Aquablok\nAKVAPONIJA (vodena bašta)\nAkvaponija kao jedna izvanredna i revolucionarna grana poljoprivrede koju čine integralni samoodrživi sistem za proizvodnju hrane, dobija se kombinacijom dva sistema, tradicionalne akvakulture (uzgoj ribe u zatvorenom sistemu sa kontrolisanim uslovima) i hidroponije (kultivacija biljaka bez tla, na vodi).\nKada posmatramo ove dve metode kao samostalne celine, svaka od njih ima svoje karakteristične nedostatke. Međutim, postavljanjem/izlaganjem ova dva zasebna sistema (akvakulturu i hidroponiju) u sinhronu zajednicu, dolazi do neutralizacije negativnih aspekata koji se integriraju/transformišu u pozitivne.\nShodno prednje navedenom može se zaključiti da, akvaponija kao sistem proizvodnje hrane, koristi prednosti oba sistema ostavljajući za sobom neželjene efekte.\nVoda iz dela sistema akvakulture, takozvana otpadna voda ribe, obezbeđuju esencijalne hranljive sastojke za rast biljaka, samim tim smanjujući potrebu za dodatnim hemijskim hranljivim materijama. Sa druge strane, biljke vrše filtraciju, čišćenje vode u delu sistema koji se odnosi na hidroponiju, koja se zatim vraća u sistem akvakulture.\nPrirodno đubrivo u vodi kojom se hrane biljke, apsolutno daje savršenu osnovu za ubrzani rast useva koji se uzgajaju u predmetnom sistemu. Đubrivo je prirodno, jer potiče od otpada koje stvaraju ribe i mikrobiotičkog otpada (biljni ostaci). Zbog prirode i tehnike rada gore navedenog sistema, može se zaključiti da su proizvodi dobijeni ovakvim načinom proizvodnje 100% prirodni.\nCeo sistem proizvodnje hrane u jednom sistemu akvaponije, zavisi od simbioze između riba i biljaka, koje savršeno funkcionišu u odgovarajućim uslovima, održavajući istovremeno stabilno vodeno okruženje, koje doživljava minimalnu disperziju nivoa hranljivih materija, kao i kiseonika.\nJoš jedna od relevantnih činjenica sistema kao što je akvaponija implicira da, sistem koristi čak 90% manje vode u poređenju sa tradicionalnom poljoprivredom, jer se hranljive materije iz vode recikliraju u zatvorenom krugu i nema nepotrebnog rasipanja vode kao u tradicionalnom baštovanstvu. Minimalna voda koje se nadoknađuje u sistemima akvaponije su količine koje biljke koriste za fotosintezu, apsorpciju, kao isparavanje vode sa površine.\nJedina energija koja se troši u gore navedenom sistemu, jeste električna energija.\nAKVAPONSKI SISTEM PROIZVODI HRANU VISOKOG KVALITETA I SJAJNOG UKUSA\nAkvaponija, moderna vodena bašta, sistem koji funkcioniše u laboratorijskim uslovima, dok se biljke ponašaju kao da su u klasičnom ekološkom sistemu sa zemljom kao podlogom. Dok se akvaponija kao epohalna grana poljoprivrede nije pojavila, niko nije mogao ni da zamisli da ćemo jednog dana iz akvarijuma moći da ubiramo plodove voća i povrća.\nVeć dugi niz godina, i zahvaljujući svom kvalitetu, u svetu, pojam akvaponija (potpuno prirodan i apsolutno bezbedan način proizvodnje hrane za ljudsku upotrebu), postao je prepoznatljiv i iznimno popularan brend, u krugovima pojedinaca / individualaca koji stavljaju akcenat na zdravu ishranu, i kojima je od izuzetne važnosti da ono što piše na ambalaži, zapravo i jeste tako.\nPotrošači koji su upoznati sa funkcionisanjem predmetnog inovativnog načina proizvodnje hrane, istog momenta kada ugledaju znak akvaponije na proizvodu, kupuju bez sumnjičavosti. U potpunosti su sigurni, da će za uloženi novac dobiti hranu visokog kvaliteta, sa svim nutritijentima koji su neophodni za pravilno funkcionisanje ljudskog organizma, a ujedno i sjajnog ukusa, bez emulgatora, veštačkih boja, mirisa, i ostalih otrova koji su postali deo svakodnevne ishrane.\nDefinitivno, ljudska populacija postala je svesna šta se nudi na tržištu. Velike kompanije zarad finansija, a na štetu kvaliteta, uz pomoć dobrog marketinga prodaju sve i svašta pod nazivom ”hrana”. Redovni konzumenti proizvoda dobijenih iz predmetnog sistema, apsolutno nema potrebe da brinu o gore navedenim otrovima, jer sistem kao što je akvaponija, definitivno ne funkcioniše, ako bi se pojavila bila koja vrsta pesticida. Novonastala situacija, dovela bi do uništenja akvakulture, a bez ribe, samim tim i hrane za biljke, čitav sistem proizvodnje staje.\nAkvaponija kao senzacionalna, inovativna grana poljoprivrede, na osnovu gore navedenih činjenica, može se zaključiti da ima perspektivnu budućnost na polju održive proizvodnje zdrave hrane, akvakulture kao i u redukciji potrošnje vode.\nNakon svih prezentovanih teza, nesumnjivo se može izvesti zaključak da je akvaponija ideal. Mogućnost gajenje biljaka (voća i povrća), kao i ribe, u kontrolisanom sistemu/uslovima, i pritom dobijanje ekološki zdravog proizvoda, nameće se kao ključ uspeha u budućnosti, apsolutni prioritet u sistemima proizvodnje hrane za ljudsku upotrebu.


VESTI: Da li je heroji sa Košara moraju da rade na crno? (video) - Sputnjik Srbija\n11:57 24 Jul 2019\nVESTI: Da li je heroji sa Košara moraju da rade na crno? (video)\n18:43 29.08.2018 (osveženo 18:59 29.08.2018) Preuzmite kraći link\nSrbija ponovo u fokusu velikih sila — da li nam to donosi više koristi nego štete? Zašto opozicija u Prištini sprema proteste? Da li beli šlemovi opet režiraju navodni hemijski napad u Siriji da bi ga Amerikanci iskoristili kao izgovor za novi? Da li duboka polarizacija unutar američke elite pogoduje brzom jačanju alternativnih svetskih centara moći? Moraju li heroji sa Košara da nelegalno rade na gradilištu?\nSirija, SAD, Srbija


Republika Srpska osvanula pod snijegom FOTO - Leutar.net\n19. aprila 2017. LEUTAR Republika Srpska, Vijesti 0\nSvi magistralni i regionalni putevi na području Sarajevsko-romanijske regije prohodni su i saobraćanje vozila odvija se bez većih poteškoća, uprkos velikoj količini snijega koji je napadao u toku noći, izjavio je Srni tehnički direktor “Romanijaputeva” Dragan Buloščić.\nPrema njegovim riječima, u višim predjelima na kolovozima ima do jedan centimetar snijega, ali on ne stvara veće poteškoće učesnicima u saobraćaju.\nBuloščić je rekao da su radnici ovog preduzeća, koje je zaduženo za čišćenje puteva na području Sarajevsko-romanijske regije, prateći meteorološke najave, već sinoć izašli sa mehanizacijom i počeli sa čišćenjem kolovoza.\nOn ističe da je angažovano i duplo više sredstava i mehanizacije nego što je to predviđeno za ovaj vremenski period.\nBuloščić je apelovao na vozače, posebno one koji su požurili da zimsku opremu zamijene ljetnom, da poštuju saobraćajnu signalizaciju i vožnju prilagode uslovima na putu.\nOn kaže da je u toku otklanjanje kvarova i da su svi elektromonteri na terenu.\n“Do prekida u snabdijevanju električnom energijom došlo je zbog mokrog snijega koji se zadržao na elektrovodovima i doveo do njihovog pucanja, dok je u šumovitim predjelima drveće pod težinom snijega padalo na elektrovodove”, kaže Knežević.


Od fudbala do biznisa - PDA International Inc.\nSvaki put kada se pokrenem temu liderstva, volim da potkrepim svoja mišljenja iskustvima iz treniranja(coaching) kojim se bavim za fudbalske (i druge sportske) timove.\nCoaching je individualni proces razvoja u kojem coach podržava nekoga da postigne svoje ciljeve, kroz set tehnika koje oslobađaju sav potencijal koji osoba ima. Kada radim sa sportskim timom, biram da radim posao, s jedne strane, pojedinačno sa trenerom, a sa druge strane, sa igračima. Što se tiče trenera, fokusiram se prvenstveno na razvoj procesa koji im pomažu da poboljšaju i učvrste svoje liderstvo, tako da tim efikasnije razume njihovu poruku. Što se tiče rada sa igračima, uglavnom me zanima razvijanje ličnog stava koji je već usklađen sa ciljevima definisanom vizijom kluba i/ili vizijom trenerskog tima.\nTrener uglavnom želi da ima dobro pripremljen, motivisan i visoko kvalifikovan tim, jer kada za to dođe vreme, igrači moraju da daju golove, a ne tehničko-taktički trening. Prema mom shvatanju, trener bi trebalo svoj posao da orijentiše prema najmanje tri faktora:\n1 – Identifikacija veština koje svaki igrač treba da poboljša\n2 – Temeljno vežbanje ovih veština sa svakim igračem i timom\n3 – Razvoj i/ili unapređenje njihovog liderstva\nOva kombinacija znatno poboljšava šanse za uspeh, jer je fokus na poboljšanju učinka tima, što se dešava samo uz negovano i efektivno liderstvo trenera.\nKao savetnik i coach kompanijama, volim da gradim ovaj „most“ između liderskih praksi u sportu i poslovnih timova, jer u stvarnosti organizacije dele nekoliko sličnosti sa sportom.\nUnutar kompanija takođe možemo primeniti tri stavke koje sam ranije pomenuo:\n1 – Identifikacija veština: korišćenje alata, kao što su procene, za prepoznavanje snaga i oblasti za razvoj\n2 – Vežbanje veština: kroz procese obuke i coachinga, fokusirajući se na rezultate procene\n3 – Razvoj liderstva: kroz procese executive coachinga za lidere. Kao i u sportu, zaposleni su ti koji moraju da „postižu golove“ na sve konkurentnijem biznis šampionatu. Stoga lider mora da stvori uslove da bi tim bio bolje pripremljen, fokusiran i motivisan svake nedelje.\nPoslovni lideri moraju biti iskreno usredsređeni na napredak svojih zaposlenih, pomažući im da rastu, jer su, generalno, „na terenu“ svakodnevno radeći na ostvarenju rezultata. Zbog toga volim da kreiram i primenjujem programe za razvoj liderstva u kompanijama, inspirišući dobre prakse upravljanja i motivaciju sportskog tima, jer, na kraju krajeva, lider mora biti … trener(coach)!


Pretučen odbornik LSV u Novom Sadu | Autonomija\nHuligani pretukli Nenada Vezmara\nOdbornik Lige socijaldemokrata Vojvodine (LSV) u Skupštini grada Novog Sada Nenad Vezmar noćas je pretučen u Ulici Maksima Gorkog, dok se vraćao sa koncerta, saopštila je ta stranka.\nO napadu je odmah obaveštena i policija, koja je izašla na lice mesta, a Vezmaru su lekari konstatovali lakše telesne povrede, navodi se u saopštenju za javnost.\n„Ono što se u ovom trenutku sa sigurnošću može reći za huligane koji su ga napali iznenada, bez povoda, sa leđa, jeste da je reč o mladićima kojima smeta njegov kako politički, tako i angažman u borbi protiv fašizma“, navodi se u saopštenju.\nLSV je zatražila od policije da hitno pronađe napadače na jednog od najaktivnijih opozicionih odbornika i čoveka čiji se glas „itekako čuo“ u zahtevima za bolju bezbednost u Novom Sadu.\n„Podmukao i kukavički napad na odbornika je napad ne samo na njega lično, nego i Skupštinu grada kao instituciju i sve građane Novog Sada“, ocenjuje se u saopštenju.\nBrojne osude napada na odbornika LSV\nGradonačelnik Novog Sada Miloš Vučević, predsednik Skupštine grada Siniša Sević, kao i Demokratska stranka, Srpski pokret obnove i Vojvođanska partija osudili su danas napad na odbornika Lige socijaldemokrata Vojvodine u Skupštini grada Nenada Vezmara.\n„Osuđujem svako nasilje i pozivam građane, bilo kojoj partiji da pripadaju, da se uvek, i na svakom mestu, ponašaju dostojanstveno i civilizovano. Takođe, očekujem od nadležnih državnih organa da sprovedu istragu i privedu pravdi odgovorne za ovaj incident“, naveo je Vučević u saopštenju za javnost.\nSiniša Sević je u saopštenju za javnost naveo da je napad na odbornika gradskog parlamenta napad na Skupštinu grada i sve ono što ta institucija predstavlja: demokratiju, parlamentarizam i zastupanje javnog interesa.\n„Nasilje ne može i nikada ne sme postati obrazac za obračun sa političkim neistomišljenicima“, rekao je Sević i pozvao nadležne da pod hitno pronađu počinioce.\nGradski odbor Demokratske stranke (DS) ocenio je da napad na Vezmara predstavlja još jedan dokaz da živimo u društvu u kome su mete svi oni koji se godinama bore protiv fašizma, ekstremizma i nasilja bilo koje vrste.\n„Na žalost, ovo nije usamljen slučaj. Novi Sad je danas grad u kome niko nije bezbedan, grad koji je postao sigurna kuća za ekstremiste i kriminalce svih vrsta. Grad u kome odgovorni ćute“, ocenio je DS i zatražio od nadležnih da što pre pronađu odgovorne za ovaj napad.\nGradski odbor Srpskog pokreta obnove (SPO) zatražio je da se istraži da li napad na Vezmara ima politickcu pozadinu i ocenio da su takvi incidenti pokušaj da se Srbija vrati u vremena koja svi pamtimo po lošem.\n„Fašističke metode i političko nasilje ne smeju biti naša svakodnevica jer ugrožavaju osnovna ljudska prava i slobode koja su tekovina civilizovane države“, poručio je SPO u saopštenju za javnost.\nVojvođanska partija ocenila je da kriminal u Novom Sadu, gradu koji je pre 25 godina bio oaza mira, poprima sve teže oblike i postaje novosadska svakodnevica.\nNenada Vezmara pretukli su nepoznati počinioci noćas kada se vraćao sa jednog koncerta u Novom Sadu.


Sastanak Đukanović – Zaev: Integracijom regiona u EU i NATO do trajne stabilnosti i ekonomskog prosperiteta\npetak, 03 novembar 2017 19:40\nPredsjednik Demokratske partije socijalista Crne Gore Milo Đukanović sastao se danas u Budvi na marginama konferencije “Izazovi na putu ka Evropskoj Uniji” sa predsjednikom Vlade Republike Makedonije Zoranom Zaevim.\nCrna Gora i njena državna politika, ostvarile su pozitivan uticaj na napredak Makedonije i zemalja regiona, posebno u procesu integracija, ocijenio je premijer Zaev.\nMakedonski predsjednik Vlade kazao je da ta zemlja visoko cijeni postignuća Crne Gore na unutrašnjem i spoljno-političkom planu, te da takva politika predstavlja ohrabrenje za dalje procese u toj državi.\nPredsjednik Đukanović je iskazao zadovoljstvo kontinuitetom odličnih odnosa dvije države, kako na političkom tako i na ekonomskom planu. Ukazao je na značaj nastavka dinamičnog procesa integracije Regiona, u cilju očuvanja stabilnosti i ukupnog prosperiteta zemalja Zapadnog Balkana.\nSagovornici su ocijenili da uz razmjenu uporednih iskustava na ekonomskom i privrednom planu, dvije države mogu produbljivati saradnju na više nivoa.\nSlužba za informisanje Demokratske partije socijalista Crne Gore


HITNO! POSAO Vozač u međunarodnom transportu Užice - 14 aktuelnih poslova - Oglasi za posao Jooble\nPosao Vozač u međunarodnom transportu Užice\n...prijem, prenos I kurirsku dostavu pošiljaka na području Srbije. Zbog proširenja kolektiva, raspisujemo konkurs za radno mesto: Vozač-kurir u kurirskoj službi u Užicu Broj izvršilaca : 3 Potrebni uslovi: Vozačka dozvola B kategorije, aktivan vozač...\n...palete, sanduke. • Skladišti servisirane turbine i organizuje otpremu i utovar . Izdaje odgovarajuća dokumenta koja prate robu u transportu. • Vodi evidenciju minimalnih i maksimalnih zaliha rezervnih delova i ambalaže i blagovremeno informiše Direktora za proizvodnju i...